הוועדה המיוחדת לפניות הציבור, כנסת 18, פרוטוקול מספר 171, 2012-06-19 10:00

דוד אזולאי: בוקר טוב לכולם.

דוד אזולאי: אני פותח את ישיבת הוועדה לפניות הציבור שמתקיימת בשכונת הר שמואל שבגבעת זאב.

דוד אזולאי: אנחנו, כוועדה לפניות הציבור, ברוב המקרים מקיימים את הדיונים אצלנו בוועדה, הפעם החלטנו לצאת לשטח על מנת להתרשם מקרוב מהנעשה פה.

דוד אזולאי: את הדיון הזה אנחנו מקיימים בעקבות פנייה של קבוצת אנשים, הרב שלמה כהן, יעקב שרגא, יניב כרמי ויצחק אוחנה, שפנו אלינו והעלו מספר טענות ותיכף אני אתן לאחד מהנציגים להציג את הדברים.

דוד אזולאי: לפני שאני אפתח את הדיון, אני אבקש שכל הנוכחים יציגו את עצמם, שנדע במי המדובר.

דוד אזולאי: אני מבין שאדוני סגן ראש המועצה.

דוד אזולאי: (סבב שמות).

דוד אזולאי: טוב, רבותיי, אנחנו ניגש לנושאים.

דוד אזולאי: פה קיבלנו מגוון של נושאים שאמורים להיות מטופלים ותושבים העלו טענות ואני אזכיר את ראשי הפרקים בלבד, הנושא של מקווה, פסי האטה, אתרי בנייה, עפר, עבודות פיתוח, ניקיון ותברואה, כלבים שמשוטטים, תשתיות בזק, הקמת מבני ציבור וביטחון.

דוד אזולאי: אז אני אבקש מאחד מהנציגים, הרב יצחק אוחנה, בבקשה, אדוני.

יצחק אוחנה: בעצם הישיבה הזאת מתקיימת כישיבת המשך לפגישה הראשונה שהתקיימה אצלכם בכנסת.

יצחק אוחנה: אנחנו רצינו בעצם לעדכן אתכם מה קרה במשך הזמן שעבר מאז, כשנה, משהו כזה, על ידי יושב הראש הקודם, אורי מקלב.

שלומית אבינח: בדיוק שנה, 31 במאי 2011.

יצחק אוחנה: אז בואו נעבור לפי סדר הנושאים שרשומים בדפים שקיבלתם.

יצחק אוחנה: הנושא של המקווה – כיום יש איזה שהיא הסכמה בעל פה בין כונס הנכסים לבין המועצה לגבי בניית המקווה כאשר ההסדר מדבר על איזה שהיא חלוקה בתקציב שחלק מהכסף יגיע מכספי העמותה וחלק מהכספים יגיעו מכספים שהמועצה מקצה לצורך זה.

יצחק אוחנה: אנחנו שומעים זמן רב שהעסק הזה בטיפול, לא ברור לנו מה הסטטוס, האם יש הסכם חתום, הסכם ברור ואם יש לוח זמנים או לא, אז הנושא הזה כרגע נמשך ולא ברור לנו מה קורה עם זה.

יצחק אוחנה: ככלל אנחנו רוצים להגיד שהקשר שלנו עם כונס הנכסים הוא אין קשר.

יצחק אוחנה: זאת אומרת כונס הנכסים שמנהל את העמותה, שהוא אמור לטפל בכל הפיתוח של השכונה מול התושבים, הקשר איתו הוא שאין שום קשר, אין שום דיווח, דבר שהוא בהחלט לא תקין, כך שאפילו דברים שנעשים ועומדים להיעשות, אנחנו שומעים את זה דרך צינור שני, שלישי, אנחנו לא שומעים את זה ישירות מכונס הנכסים, כאשר הוא אמור לייצג אותנו.

יצחק אוחנה: זה המצב וזה מאוד מצער.

יצחק אוחנה: כך שאם יש דברים חדשים שנעשו בנושא המקווה, אנחנו לא יודעים, אולי מר לנגה יעדכן אותנו.

דוד אזולאי: תסביר לי דבר אחד, למה כונס הנכסים צריך לטפל במקווה כשישנה מועצה שאמורה לתת את השירות הזה?

יצחק אוחנה: כי כדי לקדם את הנושא של המקווה, הכספים שאנחנו שילמנו, כל משתכן פה, אנחנו רוצים לבנות את המקווה, אנחנו אומרים שאנחנו רוצים את כל התקציב, אבל אי אפשר, אנחנו מוכנים להשתתף בחצי מהתקציב של המקווה, מכספנו אנו.

יצחק אוחנה: אלה כספים שכבר שולמו כדמי פיתוח לעמותה, אז אני חושב שלא בכל מקום יש את הפריבילגיה הזאת, לבנות מקווה שהוא לא רק מכספי הקצאות למקווה אלא ממש מכספים של תושבים ששילמו אותם במיטב כספם.

שלמה כהן: כל אחד מאיתנו שקנינו כאן

שלמה כהן: מגרש שילם עוד סכום מאוד גדול נוסף על פיתוח השכונה.

יצחק אוחנה: הסכום ששולם הוא עבור פיתוח בכלל, שמתוכו בחלק מהכסף מראש תוכנן שיהיה איזה שהוא מבנה ציבור.

יצחק אוחנה: לא כל מבני הציבור כמובן, הכסף הזה לא יכול להכיל את הכול, אבל לפחות למקווה, שהוא הדבר הבסיסי, כן.

יצחק אוחנה: הנושא של בטיחות בשכונה – כפי שאתם רואים, המגרשים פה נבנים עקב בצד אגודל.

יצחק אוחנה: זאת אומרת יש פה 230 מגרשים, במשך הזמן יש עוד מגרש שנבנה ועוד מגרש שנבנה.

יצחק אוחנה: לפי הסכם הפיתוח המקורי מול מינהל מקרקעי ישראל, כל בעל מגרש חייב לסיים את הבנייה תוך שנתיים.

יצחק אוחנה: הדבר הזה לא נאכף, כתוצאה מכך, אני לא יודע אם זה מקור כל הבעיה, זה גורם בעצם להתמשכות של העבודות, עבודות פיתוח של תשתיות, תוך כדי בניית הבתים, דבר שגורם גם לקלקול כל התשתיות תוך כדי בנייה וכמובן גורם לבעיה של בטיחות כאשר יש פה עשרות אם לא מאות משאיות ביום שמסתובבות ונוסעות פה בכבישים מאוד צרים והדבר הזה מהווה סכנה בטיחותית.

יצחק אוחנה: אני לא צריך להגיד לכם, יש פה משפחות שגרות עם ילדים וילדים קטנים שלא נמצאים כל היום בבית, או שהם רוצים לצאת החוצה, אז זו פשוט סכנה לצאת החוצה.

יצחק אוחנה: הרכבים פה ממש שועטים במהירות, דיברנו לפחות על פסי האטה, לא ברור לנו איפה הסוגיה הזאת עומדת.

קריאה: זו לא בעיה, אפשר לענות לך.

יצחק אוחנה: בסדר, אני אשמח לשמוע את התשובה.

דוד אזולאי: כל מי שיושב ממול שיירשם לרשות דיבור.

דוד אזולאי: אני אאפשר לכם להגיב על כל הדברים.

יצחק אוחנה: הנושא של אתרי בנייה – אני משער שלאחר מכן נצא קצת לסיור ואין טוב ממראה עיניים, אבל הרבה בתים שנבנים פה נבנים ללא שום גידור.

יצחק אוחנה: בעצם בית שנבנה הוא פתוח חופשי, ילדים יכולים בטעות להיכנס לתוך אתר הבנייה, דבר, שוב, לא צריך להגיד, שהוא ממש סכנה.

יצחק אוחנה: מה גם שהאנשים בעצם פולשים לשטח הציבורי ושם מעמידים את כל חומרי הבנייה, כל הברזלים וכו'.

יצחק אוחנה: זאת אומרת אין פה הפרדה ואין פה תיחום ברור בין אתר הבנייה לבין השטח הציבורי ששייך לכולם.

יצחק אוחנה: הדבר הזה לא נאכף כמו שצריך על ידי המועצה.

יצחק אוחנה: הנושא הבא זה יתרות עפר – שוב, זה עדיין לא נפתר.

יצחק אוחנה: ביתרות העפר הייתה בעיה מאוד קשה שאנשים פה חפרו מגרשים וחלק מהאנשים עשו דין לעצמם והשליכו את יתרות העפר או לשטחים ציבוריים או לשטחים פרטיים שכנים.

יצחק אוחנה: הבעיה הזאת לא נפתרה, אנחנו יכולים לראות שיש עדיין לא מעט יתרות עפר בהרבה מאוד מגרשים, אלה יתרות שנשפכו ממגרשים שכנים.

יצחק אוחנה: לגבי הנושא של עבודות פיתוח ותשתיות תקשורת – שוב, תצאו החוצה ואתם יכולים לראות את הפיתוח של בעיקר מדרכות, פילרים וכאלה דברים.

יצחק אוחנה: אנחנו יכולים לראות שהעבודה היא לא תקינה.

יצחק אוחנה: אתה יכול לראות פילר באמצע מדרכה, בשליש מדרכה, ברבע מדרכה.

יצחק אוחנה: אתה יכול לראות עבודה שנעשתה במדרכות רק לפני כמה חודשים והיום חלק מהתשתיות, או נהרסו על ידי בנייה, או חלק מהתשתיות היו פגומות מעיקרן, זאת אומרת נעשו בצורה לא תקינה.

יצחק אוחנה: העסק הזה עדיין לא נמסר למועצה ולא ברור מתי הוא יימסר למועצה ובאיזה מצב יימסר למועצה, אבל זה מאות או מיליוני שקלים שנשפכו על העבודות האלה ואתה יכול לראות בזבוז כספים שהולך בצורה לא נכונה.

יצחק אוחנה: חוץ מזה, יש פה את הנושא של תקשורת בזק, זה בכלל נפל בין כל הכיסאות.

יצחק אוחנה: עשו את כל התשתיות של בזק באיזה שהוא שלב בהתחלה, לפני הרבה מאוד שנים, כיום- - -

שלומית אבינח: גם משרד התקשורת וגם בזק נמצאים פה.

יצחק אוחנה: להרבה אנשים אין קו בזק שמגיע הביתה והדבר הזה נופל בין הכיסאות, בין הקבלן לפיתוח, או בין הכונס לבין משרד התקשורת לבין בזק ולא ברור לנו איפה הנושא הזה עומד.

יצחק אוחנה: אני לא מדבר על הנושא של כבלים, גם תשתית הכבלים במקור הייתה אמורה להיעשות, היום אנחנו נמצאים לצערנו פה רק עם תשתית של בזק, כאשר כל אחד יודע שהיום יש שוק חופשי ותחרות ואנחנו כבולים לתשתית של בזק.

יצחק אוחנה: אם מישהו ירצה מחר להתחבר לתשתית תקשורת שלא דרך בזק, אין לו את האפשרות הזאת.

יצחק אוחנה: זו שכונה יחסית חדשה, אנחנו לא מדברים על שכונה שקיימת כבר 30 שנה.

יצחק אוחנה: ניקיון ותברואה – יש פה תשתיות, כבישים, מדרכות, אנחנו לא זוכים לטיפול כמו שצריך מהמועצה.

יצחק אוחנה: אף על פי שאנשים גרים פה, לא עוברת פה משאית טאטוא, גם לא פעם ב-, אני יודע שקשה להכניס פה משאית טאטוא כי יש פה חצץ על הכבישים ועל המדרכות, אבל אני חושב שעם קצת מאמץ- - -, לא ביקשנו תחזוקה שוטפת כל יום, כל שבוע, אבל תחזוקה מינימלית, כי עדיין, צריך לזכור שיש פה עשרות משפחות שגרות פה ומשלמות ארנונה מלאה למועצה.

יצחק אוחנה: כיום 55 משפחות גרות.

דוד אזולאי: תיכף נשמע מסגן ראש המועצה.

יצחק אוחנה: גם הנושא של הגינה.

יצחק אוחנה: פנינו הרבה פעמים, עדיין הגינה לא מתוחזקת כמו שצריך.

יצחק אוחנה: כלבי רחוב – אנחנו מזמינים אתכם, יש פה לפעמים, אתה יכול לספור, 20-10 כלבים שמשוטטים וזו ממש מכה רצינית.

יצחק אוחנה: הם נובחים בלילות וזה גם נושא של סכנה בריאותית, כלב כזה שנושך, אתה לא יודע מה טיבו, מאיפה הוא הגיע ואיזה מחלות הוא נושא איתו.

יצחק אוחנה: הקמת מבני ציבור – כל הנושא הזה עדיין בתהליך, אנחנו רצינו לשמוע אם יש איזה שהוא צורך בהקמת שטחי מסחר או מה המועצה מתכוונת לעשות עם שטחי הציבור פה.

יצחק אוחנה: ביטחון – יש פה פועלים בכמויות עצומות וההבאה וההוצאה של הפועלים, זה לא נאכף כמו שצריך ואפשר למצוא פה פועלים שמסתובבים ממש באופן חופשי.

דוד אזולאי: גם בשעות הלילה?

יצחק אוחנה: בשעות הלילה לא, אבל בשעות היום, והם עובדים פה עד החשכה ואתה יכול לראות פה פועלים מסתובבים חופשי וכל אחד שגר פה יוצא החוצה ורואה ממש מסביבו כל הזמן הולכים ובאים.

יצחק אוחנה: הדבר הזה, לדעתנו, מצריך יותר הקפדה.

יצחק אוחנה: לגבי תאורת הביטחון, מה המצב?

קריאה: לא פעילה, 90% ממנה לא פעילה.

יצחק אוחנה: תאורת הביטחון ההיקפית מסביב ליישוב.

שלמה כהן: ההתקדמות של הבנייה – אנחנו רוצים לשמוע מכם אם יש דרך לפנות לבעלי המגרשים שיבואו ויבנו מהר, אם לא, העסק הזה יימשך עוד 20 שנה, כל אחד יושב על המגרש שלו, מחכה לעליות מחירים.

שלמה כהן: אנחנו רוצים שאנשים שקנו את המגרשים יבואו ויבנו אותם.

שלמה כהן: שיהיה שנה-שנתיים של בלגן עצום ובסוף נוכל לגור בשכונה נורמלית.

שלמה כהן: אנחנו פונים אליכם, למינהל, אמרו לי שהם האנשים שיכולים לטפל בדבר הזה, שמישהו יאכוף על בעלי המגרשים לגמור את הבניין שלהם.

דורון לנגה: אני מבקש להיות הראשון שמגיב, גם כי יש לי דיון בבית המשפט המחוזי בעשר, וגם כי אני חושב שהעובדות יותר בידיעתי וחבל שלא תשמעו אותם לפני שאני אלך.

דורון לנגה: אז ברשותך.

דוד אזולאי: אני אתן לך, אין שום בעיה.

דוד אזולאי: אבל אני חושב שמן הראוי שניתן קודם לסגן ראש המועצה.

דוד אזולאי: אני אגיד לך, לפי הסדר, באמת מבחינתי חשבתי לתת לך לדבר אחריו, אתה רוצה לתת לו?

אליעזר בן חמו: כן.

דוד אזולאי: אוקי, אז אין לי בעיה.

דוד אזולאי: אולי ברשותך קצת רקע, למה כונס נכסים, כל הסיפור פה, כי זה חשוב לדעת.

דורון לנגה: אני אסביר.

דורון לנגה: מדובר על עמותה שהגיעה, גם בגלל דרך הפעילות שלה וגם בגלל הליכים פליליים שהתנהלו נגד הראשים שלה, למצב שבו היא לא הצליחה לשלם את חובותיה, בעיקר היא לא הצליחה לשלם את החובות שלה לקבלן המבצע.

דורון לנגה: נוצרו חובות בסכומים גבוהים ביותר.

דורון לנגה: הליך הכינוס מלווה על ידי בית המשפט המחוזי בירושלים כאשר הבעיה העיקרית בהליך הכינוס היא שאין מאחורי הליך הכינוס גוף פיננסי.

דוד אזולאי: אדוני כונס נכסים מהתחלה?

דוד אזולאי: לא היו חילופים של כונסי נכסים באמצע הדרך?

דורון לנגה: אני כבר אענה גם על זה.

דורון לנגה: בדרך כלל בהליכי כינוס נכסים הליכי הכינוס מנוהלים כאשר מאחורה נמצא, נניח, בנק, שהבנק יכול לקבל החלטה מה הוא עושה עם ההליך, אם הוא מוכר אותו, משלים אותו או נוטש אותו וכו'.

דורון לנגה: במקרה הזה, מכיוון שהכינוס נעשה על ידי הקבלן המבצע, תהליך הכינוס נתקל בקשיים מאוד גדולים משום שהכינוס היה צריך לממן את עצמו, צריך היה לממש מגרשים לצורך פיתוח ובנייה כאשר אף אחד לא רצה לבוא ולקנות מגרשים מפרויקט שתקוע כל כך הרבה שנים.

דורון לנגה: היו קשיים מאוד גדולים בהתחלה, אני שמח שאנחנו אחרי זה ואנחנו יכולים היום לשבת, לצערי אני כנראה לא אלווה אתכם בשלב הסיור, אבל קודם כל אתם תוכלו לסייר במכונית נוסעת, יש כבישים, חוץ מזה אתם תראו מדרכות וחוץ מזה אתם גם לא תראו תשתיות, כי הן כולן קיימות וקבורות מתחת לאדמה והן קיימות, וכל ה-55, או לא יודע בדיוק כמה, דיירים שכבר גרים, יש להם את כל התשתיות גמורות.

דוד אזולאי: זו חצי הכוס המלאה.

דורון לנגה: לא, יותר מחצי.

דורון לנגה: מעבר לכך, הליך כינוס הנכסים הוא הליך שנתקל בהמון בעיות נלוות להליך הכינוס.

דורון לנגה: משום שמדובר על כינוס מבצע, כינוס ביצוע שאמור לבוא ולהשלים את הפיתוח, אז התוצאה הסופית היא שהליך הכינוס נאלץ בעצם להיות מעין קבלן מפתח, או מעין יזם מפתח, עם כל ההתנהלות כלפי כל הרשויות שמסביב, שלגבי חלקן אני אעיר ולגבי חלקן יש לי ביקורת.

דורון לנגה: לצערי חלק גדול ממה שאני ציפיתי, שזה יהיה התערבות של הרשויות והדיירים לבוא ולסייע, לא קורה.

דורון לנגה: למשל דוגמה, יושב ראש הוועדה הקודם שישב בישיבה הקודמת, דיברנו שם על נושא של פסולת עפר, בשלב כלשהו הוא שאל מי זורק את העפר, אז אמרו לו 'הדיירים', ואז הוא אמר אינסטינקטיבית, 'אז תפסיקו לשפוך, אם זה כל כך מפריע'.

דורון לנגה: זו סתם התנהלות רשלנית של דיירים כשבדרך כלל מי שעושה את זה אלה דיירים שעדיין לא פה, זאת אומרת אלה דיירים שעוד הגיעו ולא אכפת להם כרגע, וזה נורא חבל.

דורון לנגה: מישהו צריך לאכוף את הדברים האלה וכדי ליצור את הלינק לדברים אני אמשיך באותו נושא.

דורון לנגה: בפעם הקודמת שהגענו למצב של שפיכת פסולת התוצאה הייתה שדיירים היו מעבירים את הפסולת למגרש השכן ושוב משם למגרש השכן לידו, וכן הלאה, עד שבשלב כלשהו זה הגיע, כל אותה פסולת, לשטחים הציבוריים שהם בוויכוחים, שאני כונס אותם ואני צריך לבנות אותם.

דורון לנגה: בשלב הזה כבר לא יכולתי להבליג, משום שאז יוצא שהאחריות היא של הליך הכינוס על מה שקורה, ובאמת היו פה ערמות בסדרי גודל של 10- גובה פסולת עפר.

דורון לנגה: בשלב הזה אנחנו קיבלנו החלטה ופינינו את פסולת העפר, פינינו מפה 30,000 קוב חול.

דורון לנגה: זו כמות עתק.

דורון לנגה: מאז דבר אחד בטוח, אל"ף, בשטחים הציבוריים לא שופכים יותר פסולת, כי אני מפתח אותם, ובי"ת, אין פסולת שיכולים לטעון שהיא תוצאה של עבודות שמבצע הליך הכינוס.

דורון לנגה: זאת אומרת מה שאתם תראו היום זו פסולת עפר חדשה שזורקים דיירים חדשים ופה אנחנו מגיעים לשאלה מי צריך למנוע את זה.

דורון לנגה: המועצה.

דורון לנגה: אני מוצא את עצמי נותן הוראות למפקח מטעמי ומקבל העתקים של פניות של המפקח מטעמי לפיקוח המקומי שאומר, 'הנה המגרשים, הנה אנשים שופכים פסולת, לכו תטפלו'.

דורון לנגה: זה לא תפקיד שלי, ועם כל הכבוד הפיקוח יכול להיות פה, מצדי שיישן פה, אני לא אכפת לי, הפיקוח צריך למנוע את הדברים האלה.

דוד אזולאי: כשאדוני פינה את כל ערמות העפר ככונס, זה היה בתיאום עם המועצה?

דורון לנגה: בהתלהבות ובשמחה רבה מטעם המועצה.

דוד אזולאי: זאת אומרת הם ידעו, הם ידעו שעשית פעולה ש- - -

דורון לנגה: לא רציתי להיכנס לזה, אבל אני מוכן גם להבהיר, באותו שלב זה היה שלב שבו המשרד להגנת הסביבה קנס את המועצה, את ראש המועצה, דרש מהם לפנות, הם הביאו לפה שתי משאיות, דגדגו את הר ערמות העפר ולא קרה עם זה כלום.

דורון לנגה: אני אומר עוד פעם, אחרי זה אנחנו- - - אבל אני לא מוכן להגיע לשם עוד פעם, אני לא אפנה יותר, אין לי תקציבים לזה, אני לא אפנה יותר.

דורון לנגה: 30,000 קוב, אפי, כמה משאיות זה?

אפי יהושע: 3,000.

דורון לנגה: 3,000 משאיות, אנחנו שומעים טוב?

דורון לנגה: 3,000 משאיות שנוסעות ומפנות, מי שילם על כל זה?

דורון לנגה: זה מטורף, זו כמות אדירה.

דורון לנגה: היום, כתוצאה מהפינוי ואחרי הפינוי, בניתי מדרכות, שזו משימה אדירה.

דורון לנגה: לא רק כי זה הרבה עבודת בנייה, אלא כי זה מסובך, כי יש כאלה שבנו ויש כאלה שלא בנו, יש כאלה שעכשיו בונים, יש כאלה בנו בחריגות.

דורון לנגה: אני סיימתי את המדרכות, ואני חוזר למה שאמרתי קודם, אני סיימתי את המדרכות, המועצה לא מקבלת את המדרכות.

דורון לנגה: לא אכפת לי להיות אבא של המדרכות עוד חצי שנה, שנה, אבל כשאתם תצאו לסיור בשטח אתם תראו מה קורה למדרכות.

דורון לנגה: כל , או כל , מישהו אחר בא מפתח את המגרש שלו והורס לי את המדרכה.

דורון לנגה: אני לא יכול לעשות נגדו כלום, מי שיכול לעשות נגדו משהו זו המועצה, אז קחו את המדרכה, קבלו אותה ממני.

דורון לנגה: לא.

דורון לנגה: ואם כבודו רוצה לדבר עם סגן ראש המועצה, אז אני אגיד לך, אני קיבלתי פרוטוקול של אנשי המקצוע שאומרים לי, 'אתם רוצים לבצע מסירה?

דורון לנגה: תפנו לסגן ראש המועצה'.

דורון לנגה: אני לא רוצה לפנות לסגן ראש המועצה, ביצוע מסירה טכנית נעשה, רג'טקים אין, קחו את המדרכות.

דורון לנגה: למה אני מכניס אותך לכל הפרטים האלה?

דורון לנגה: כי הנה אני מודיע ואני אומר בפורום הנכבד הזה, לא יקבלו את המדרכות?

דורון לנגה: אני יוצא מהשטח, תסתדרו עם מה שיש.

דורון לנגה: אני אצא מהשטח, לא אקח אחריות על תקציב שאין לי.

דוד אזולאי: אדוני, מה קורה, העלו כאן נושא של אותם בעלי מגרשים שפשוט לא בונים, אני לא יודע מה הסיבה, יש בכלל מצב שאפשר לכפות עליהם בנייה?

דורון לנגה: יש שתי התחייבויות חוזיות בנושא של הבנייה.

דורון לנגה: ההתחייבות האחת היא התחייבת של הדיירים על פי חוזה הפיתוח עם מינהל מקרקעי ישראל, הם צריכים להתחיל ולסיים תוך שנתיים.

דוד אזולאי: יש איזה שהיא סנקציה כנגד אותם אלה שלא- - -

דורון לנגה: כן, המינהל צריך לקבל החלטה שהוא בא ומבטל חוזים.

דורון לנגה: אם המינהל ישלח התראות על ביטול חוזים- - -

שלומית אבינח: לא הזמנו את המינהל.

דוד אזולאי: לא משנה, אנחנו נפנה למינהל.

דורון לנגה: גם אותי לא הזמינו, אני לא מופיע.

שלומית אבינח: סליחה, הזמנו והמזכירה שלך לא- - -

דורון לנגה: אני פה, אני בשמחה פה, רק ברשימה אני לא מופיע, אז שתדעו- - -

שלומית אבינח: כי לא אישרתם השתתפות.

דורון לנגה: המינהל, אם הוא יבוא ויקבל החלטה ויוציא מכתבי התראה לבעלי הזכויות, שהוא יודע שהם בעלי הזכויות, אז בוודאי שזה יזוז.

דורון לנגה: זו התחייבות חוזית אחת.

דורון לנגה: ההתחייבות החוזית השנייה היא חלקית בלבד, כלפי חלק מהאנשים שהם אלה שקנו מגרשים באמצעות הליך הכינוס.

דורון לנגה: הם התחייבו כלפיי בהתחייבות חוזית, רובם המוחלט הם אלה שבונים.

דוד אזולאי: אתה יכול להגדיר לי באחוזים כמה דרכך וכמה דרך המינהל?

דוד אזולאי: זה לא חייב להיות מדויק, פשוט נתון כדי לקבל תמונת מצב.

דורון לנגה: חצי.

דורון לנגה: אני מכרתי בערך 50% מהמגרשים.

דוד אזולאי: ויש עוד 50% מהמינהל.

דורון לנגה: 50% שהם מקוריים, שהם אנשים שחלקם שילמו לי כסף במסגרת הפיתוח וחלקם לא היו חייבים כסף, הם פשוט היו צריכים לפתח וחלקם לא עושים כלום, כי לא חייבים לי.

דוד אזולאי: ולך, ככונס, יש סנקציה כנגד אותם מגרשים שהחוזה הוא מולך?

דורון לנגה: משפטית אולי, אבל צריך להיות ברור, אלה אנשים שחתמו לאחרונה על חוזה עם המינהל, לאחרונה זה בשנה האחרונה, בשנתיים האחרונות, ולמינהל יש סנקציה הרבה יותר אלימה, הרבה יותר חזקה.

דוד אזולאי: יש שיתוף פעולה ביניכם, בין הכונס לבין המינהל?

דורון לנגה: כן.

שלמה כהן: שהוא יפנה למינהל.

דוד אזולאי: אם קשה לכם, אנחנו נפנה למינהל בשמכם.

דורון לנגה: הנושא של המינהל ושיתוף הפעולה עם המינהל, דווקא במישור הזה, אני מאוד שמח, כי זה שיתוף פעולה פרטני, פר מגרש, זה ממש לא פשוט.

דורון לנגה: עכשיו אני רוצה להעלות את הנושא של המקווה ולהסביר אותו.

דוד אזולאי: לפני המקווה, בבקשה, לגבי אותם מגרשים, כמה מגרשים כרגע פנויים בסך הכול?

דורון לנגה: פנויים למכירה?

דוד אזולאי: לא, שהם נרכשו ולא מתבצעת בנייה במגרשים הללו.

דורון לנגה: לא יודע, מה שצריך לעשות זה לקחת את ה-55 שמסרו לנו וצריך להגיד לנו כמה היתרי בנייה יש של אנשים שבונים, נניח עוד 80, 100, אין לי מושג, בעל פה אני לא יודע להגיד, אולי אריה יידע, היתרה אלה כאלה שלא בונים.

שלומית אבינח: כל המגרשים מכורים?

שלומית אבינח: לכל מגרש יש בעל בית?

דורון לנגה: היום לכל מגרש יש בעל בית- - -

שלומית אבינח: יש 230 מגרשים, יש 230 בעלי בתים?

שלומית אבינח: זו השאלה.

דורון לנגה: כן.

דורון לנגה: השאלה אם יש כאלה מגרשים בלי אבא, אז יש אולי 6-5 כאלה, אולי.

דוד אזולאי: וכל המגרשים האלה עשו להם מיקום וזה הועבר למועצה, למינהל?

דוד אזולאי: כלומר בעניין הזה יש סדר?

דורון לנגה: כן.

דורון לנגה: חד משמעית.

דורון לנגה: אם היום יש מישהו שבא וחופר במגרש ושופך חול, אני יודע של מי המגרש, אני גם יודע מי קיבל את החול לצערו.

דוד אזולאי: ומבחינת היתרי בנייה, דרך איפה הם מקבלים את היתר הבנייה?

דורון לנגה: גבעת זאב.

דורון לנגה: דווקא הנושא של היתרי הבנייה עובד יפה.

דורון לנגה: אם יש לי ביקורת על קבלת המדרכות, הנושא של היתרי הבנייה מקודם יפה.

דורון לנגה: אני עם היד על הברז, אני יודע איפה- - -

דוד אזולאי: עלתה פה טענה לגבי הנושא של המקווה.

דוד אזולאי: תסביר לי משהו שאני לא מצליח להבין, קודם כל מה פתאום תושבים צריכים לשלם?

דוד אזולאי: האם זה חלק מההסכם?

דוד אזולאי: ואם הם שילמו, אז מה מעכב לא להקים את המקווה?

דורון לנגה: אני אענה.

דורון לנגה: הנושא של המקווה עלה בשיחות ביני לבין ראש המועצה כמעט בהתחלה כשהוא מונה.

דורון לנגה: הנושא של המקווה כרוך בעצם בשניים, אחת זה תכנון לקראת ביצוע, שתיים זה מימון.

דורון לנגה: השלב הראשון, של תכנון לקראת ביצוע וכו', זה שלב שאני סייעתי בו בשמחה ובהתלהבות כי אני יודע עד כמה הדבר חשוב לדיירים.

דורון לנגה: זה לא חלק מתפקיד הליך הכינוס, הכינוס אמור לעשות פיתוח ולא מקווה.

דורון לנגה: במקביל לכל מה ששמענו כאן הליך הכינוס נוקט בדברים נוספים.

דורון לנגה: יש לנו עוד ראשים שבהם הליך הכינוס פועל.

דורון לנגה: אחד הראשים הוא הליך משפטי שמתנהל כנגד מינהל מקרקעי ישראל, זה ראש אחר שלו, שנוגע ליצירה של העמותה והמעבר של בעלי הקרקעות מהר שמואל עצמו מנבי סמואל עצמו, לשטחים כאן.

דורון לנגה: אז נוצרה הזכות המשפטית לקבל פיצוי.

דורון לנגה: הפיצוי הוא לא כספים שמגיעים לדיירים, הכספים שמגיעים לדיירים לא מממנים את המקווה, הכסף שאני קיבלתי משם לטעמי צריך להיות מוקצה לאיזה שהוא משהו ציבורי.

דוד אזולאי: זה לא מה שאני הבנתי מה- - -

דורון לנגה: אני יודע, לכן אני מסביר את זה.

דורון לנגה: הדיירים שילמו כספים, הכספים שהם משלמים הולכים כולם לפיתוח, אין שימוש בכספים של הדיירים למקווה.

דורון לנגה: חד משמעי, אין.

דוד אזולאי: הם ידעו מזה כשהם נתנו את הכסף?

דורון לנגה: הם לא ביקשו, זה לא רלוונטי.

דוד אזולאי: לא, כשהם נתנו את הכסף הם ידעו שזה הולך למקווה?

דורון לנגה: לא, הם ידעו שזה הולך לפיתוח.

דורון לנגה: לא, מקווה לא היה אז ב- - -

דוד אזולאי: משתמע פה מדבריו של מר אוחנה שהכסף התקבל לטובת המקווה.

יצחק אוחנה: בהסכם הפיתוח המקורי בין העמותה לבין התושבים היה מוקצה סכום של 2-3 מיליון שקלים לטובת מבני ציבור.

דורון לנגה: אני חוזר ואומר, הכסף של הדיירים לא הולך למקווה, אבל יש את המקום הזה- - -

דוד אזולאי: למבני ציבור אחרים זה כן הולך?

דורון לנגה: כשנגיע לשם, אם נצליח לגמור בהליך כינוס שהוא הליך כינוס עם סכום עודף.

דורון לנגה: עם כל הכבוד, אני רוצה קודם כל לגמור את הפיתוח, אני רוצה לוודא שלאנשים יהיה פה את כל הפיתוח, לא חלק, ואז המטרה היא בסוף להגיע למצב שהליך הכינוס יסתיים ואפשר יהיה להעביר משהו לעמותה והעמותה, מצדי, שתעשה עם הנושא הזה מה שטוב לה.

דוד אזולאי: כלומר לא בהכרח שבמוסדות הציבור נכלל גם מקווה.

דורון לנגה: בהכרח שלא.

דורון לנגה: המקווה לא קשור לנושא של הפיתוח.

דורון לנגה: אבל אני אומר עוד פעם, יש את התקציב, התקציב קיים.

דורון לנגה: זה לא תקציב תיאורטי, הכסף אצלי בחשבון, קיבלתי כבר התחלה של פיצוי מהמדינה- - -

דוד אזולאי: אבל הוא לא מיועד למקווה.

דורון לנגה: הוא כן, צבעתי אותו.

דורון לנגה: הכסף הזה צבוע לצרכי המקווה, הוא לא כסף שהדיירים שילמו, אבל הכסף קיים, ואז ישבתי בישיבה עם ראש המועצה, אפילו כמה פעמים, והגענו להסכמה עקרונית שלפיה אנחנו נעשה מקווה עם מעורבות מלאה שלי, כי אני צריך לפקח על איך יוצא הכסף ממני בהליך הכינוס, אני צריך לדווח לבית משפט, נעשה מקווה כשהמטרה או השאיפה או הדיבור הוא שקל מול שקל.

דורון לנגה: זאת אומרת המועצה, מהתקציבים הדתיים שלה, תביא תקציב, ואנחנו, מתוך התקציבים האלה, הצבועים, האחרים, לא כספי הדיירים, נביא בדיוק את אותו הסכום.

דורון לנגה: בהסתמך על ההסכמה הזאת הליך הכינוס, ורק הוא, עוסק בתכנון של המקווה.

דורון לנגה: תכנון המקווה נעשה בימים אלה.

דורון לנגה: גמרנו את התכנון של המקווה, בשלב הבא הגיעה איזה שהיא התנגדות של חברת מקורות.

דורון לנגה: מה אמרה חברת מקורות?

דורון לנגה: שגם היא, אני מניח, לא הוזמנה- - -

שלומית אבינח: לא ידענו שצריך להזמין.

דורון לנגה: מאה אחוז.

דורון לנגה: באה חברת מקורות ואומרת 'לי יש קו ראשי שנמצא מתחת למגרש הזה', לפי אנשי המקצוע שלי הקו אכן נמצא מתחת למגרש, רק לא איפה שהמקווה אמור להיבנות.

דורון לנגה: לכן אנחנו באים ואומרים, לא מעניין אותי, אני הולך לגמור את המקווה.

דורון לנגה: יותר מזה, קו מקורות צריך להיות מוסט, אין ספק שהוא צריך להיות מוסט, רק שבאופן מפתיע מי שצריך להסיט אותו זה מקורות, אלא שהמועצה בחרה שוב בדרך הקלה, הוציאו לי מכתב, 'תסיט את קו מקורות'.

דורון לנגה: לכן אני הודעתי ואני מודיע גם עכשיו, אני לא מתכונן, אין לי תקציב ואין לי כוונה להסיט את קו מקורות.

דורון לנגה: אם המועצה הייתה משקיעה את אותה אנרגיה בלפנות למקורות ולהגיד להם 'תסיטו את הקו', היה יותר טוב, אבל כאשר יש כזה ריג'קט ואומרים, 'יו, יש פה קו של מקורות', אישור התכניות של המקווה נתקע.

דורון לנגה: לא אצלי, אני גמרתי את התכנון.

דוד אזולאי: אני רוצה להפנות שאלה לנציג משרד הדתות, בנושא של המקווה.

דוד אזולאי: כפי ששמעת, בעצם חלק מהתקציב זה מאטצ'ינג, שקל של כונס הנכסים מול המועצה, המועצה, אני לא יודע מה מצבה, האם אתם כמשרד הדתות מסייעים בעניין הזה?

יאיר עוז: אל"ף, אנחנו יודעים לסייע, אבל כדי לסייע אנחנו צריכים שיבקשו מאיתנו סיוע.

יאיר עוז: אני רוצה להוסיף עוד דבר, ב-2010 ו-2011 סייענו ב-2.6 מיליון שקלים למועצה לבניית שני מקוואות, אבל כנראה שהמועצה העדיפה את שכונות אחרות כמו נווה מנחם ואגן איילות שבעיניי, אגן איילות, לבקש שם מקווה, היה תמוה ואני לא הבנתי למה לא מבקשים עבור הר שמואל.

דוד אזולאי: תבוא אליי, אני אספר לך אחר כך למה.

יאיר עוז: אני גם יכול להגיד למה, אבל זו לא הנקודה ולא המקום.

אליעזר בן חמו: אם אתה אדם דתי, אתה יודע למה.

דוד אזולאי: בואו לא ניכנס, זו לא הבעיה שלנו.

יאיר עוז: אנחנו רוצים לעזור, מוכנים לעזור, יש לנו את האפשרויות לעזור, אבל צריך שהמועצה תרצה את העזרה.

דוד אזולאי: כלומר אתם כמשרד הדתות לא יכולים לצבוע את הכסף, כשאתם נותנים תקציב, כשאתה אומר, אדוני, אנחנו נותנים איקס כסף צבוע לטובת שכונת הר שמואל.

יאיר עוז: על פי כללי התמיכות, מי שמגיש את הבקשה זו הרשות המקומית והרשות המקומית צריכה לבוא ולהגיד מה היא מבקשת.

דורון לנגה: אפשר, כבוד היושב ראש, שתי הערות ואני אסיים ואלך?

דוד אזולאי: כן, בבקשה.

דורון לנגה: נושא אחד הוא נושא הבטיחות בפסי האטה.

דורון לנגה: שלא יהיו אי הבנות, הנושא הזה נראה לנו קריטי.

דורון לנגה: אנחנו העמדנו יועץ בטיחות, יועץ תחבורה, שהריץ תקנות מזמן.

דורון לנגה: שילמתי כבר לקבלן מקדמה על ביצוע עבודות.

דורון לנגה: יותר מזה, הקבלן כבר ביצע חלק מהעבודות עוד לפני שהתקבל אישור.

דורון לנגה: אתם תראו שבצמתים יש כבר את המחיצות, מה שאנחנו קוראים בטעות איי תנועה, אבל המחיצות של האבנים שפונים ימינה, פונים שמאלה, כל זה כבר קיים, הוא כבר ביצע עוד בלי אישור תכניות.

דורון לנגה: אין לי שום ידיעה, הבנה, למה לא מקבלים אישור לתכנית כדי לבצע אותה.

דורון לנגה: נמצא פה קמ"ט (קצין מטה) תחבורה, אני לא יודע אם זה הוא או- - -

ישראל אייכלר: אמרת שאתה עברת על החוק ועכשיו אתה מנסה כאילו שאני אאשר לך.

דורון לנגה: הנה התשובה.

דורון לנגה: אז נעזוב רגע את הנושא של- - -

ישראל אייכלר: ואני יכול להבטיח לך, ויושב פה מהנדס המועצה, תוך שבועיים אני מחזיר תשובה.

דורון לנגה: נעזוב את הנושא של הסיכון, אני הגשתי את התכניות לפני חצי שנה, באישור המועצה.

דורון לנגה: שוב, אם יש לי ביקורת על המועצה, לא בעניין הזה.

דורון לנגה: המועצה בנושא התחבורתי עפה, מיד קיבלנו את האישורים וזה עבר לאן שצריך, חזרה לא קיבלנו כלום.

דורון לנגה: ואני לוחץ כל הזמן כי אני אומר 'תשמעו, זה בטיחות'.

דורון לנגה: אז נעזוב רגע את השאלה מי אחראי על זה, אני מוכן לעשות את זה, אני ערוך לזה, יש לי תכניות שאני שילמתי עליהן, את תשובה.

ישראל אייכלר: אני רוצה לתת תשובה לפני שהוא הולך.

דוד אזולאי: אני אאפשר לך.

דורון לנגה: נקודה אחרונה, עלה פה כל הנושא של תשתיות וכו', שאני לא יודע כמה אתם יודעים או צריכים להיכנס לזה, אבל נעזוב את זה.

דורון לנגה: כל התשתיות, כולל בזק, חשמל, מים, ביוב, ניקוז, כולן בוצעו, נמסרו ואין לי שום קשר אליהן.

דורון לנגה: או המועצה, או חברת חשמל, או בזק, כולם קיבלו את התשתיות, הכול נמסר כדת וכדין.

דוד אזולאי: אני רוצה לשאול שאלה אינפורמטיבית, להשכלתי הכללית, הכונס שנמצא כרגע כאן, בעצם, אם אני מבין נכון מהדברים שנאמרו כאן, אין שום פעולה שיכולה להתבצע בשכונה ללא תיאום עם כונס הנכסים?

דורון לנגה: בעמותה, אם הדיירים רוצים לעשות משהו ביניהם, שייהנו.

דוד אזולאי: לא, אני מדבר במסגרת העמותה, הרי העמותה היא שאמורה לפתח והיא אמורה לתת את מבני הציבור- - -

יצחק אוחנה: אין עמותה, יש לנגה.

דורון לנגה: אין עמותה, משום שעל פי חוק ועל פי קביעת בית המשפט העליון העמותה היא לא- - -

דוד אזולאי: נכון שהעמותה לא קיימת, אבל למה היא לא קיימת?

דוד אזולאי: מפני שהיא פשטה את הרגל ומינו לה כונס נכסים.

דוד אזולאי: בואו נקרא לדברים בשמם.

יצחק אוחנה: מאה אחוז, האנשים האלה כבר לא פה מזמן, זה סיפור היסטורי ישן.

דוד אזולאי: אני שואל שאלה, האם נכון לרגע לזה כל מה שמתבצע ביישוב, עם כל הכבוד למועצה, אי אפשר לבצע שום דבר ללא תיאום ואישור של כונס הנכסים?

דורון לנגה: כן.

דוד אזולאי: השאלה הנוספת שלי היא, עד מתי כונס הנכסים אמור להיות פה?

דוד אזולאי: עד ימות המשיח, עד שתתאזן ה- - -

דורון לנגה: בוא נעשה סדר, אם ימות המשיח זה בעוד נגיד כמה חודשים, אז כן.

דוד אזולאי: אני לא יודע, הלוואי שהייתי יודע, הייתי מגלה לך.

דורון לנגה: אני גם לא יודע.

דורון לנגה: אני רק אומר, הלחצת אותי, אם ימות המשיח זה יכול להיות עוד כמה חודשים, אז כן.

דוד אזולאי: אנחנו באמונה שלמה שכל יום זה יבוא.

דוד אזולאי: יכול להיות שזה יהיה היום.

דורון לנגה: אני אומר שוב, אני מזמין אתכם בשלב הסיור לבוא לראות בעין את הנזקים שנגרמים לעבודות שאני ביצעתי.

דורון לנגה: לכן אם אנחנו נצטרך לצאת מהאתר, עד שמישהו יתעשת ויגמרו את הנושא של רוב הבנייה וכו' אז ייקח זמן.

דורון לנגה: להערכתי מה שיקרה זה שבעוד חודשים ספורים, או מיד, אמרתי, אם לא יקבלו את המדרכות, אני יוצא כבר, לי נמאס, הקטע של אי קבלת המדרכות מרתיח אותי- - -

דוד אזולאי: מה זה אני יוצא?

דוד אזולאי: כשאתה אומר 'אני'?

דורון לנגה: לא ירימו אבן בהר שמואל.

דורון לנגה: חד משמעית.

דורון לנגה: כי אם ההתנהלות היא לא לעזור לי אלא להפריע לי, אל תעשו טובות.

דורון לנגה: זה לא הגיוני.

דורון לנגה: אני לא צריך לשלם על כל דייר שגורם פה נזק.

דוד אזולאי: יש שיתוף פעולה והידברות ביניכם לבין המועצה?

דורון לנגה: יש, ועם מהנדס המועצה, שיושב פה לפניי, האנשים שלי בקשר איתו לדעתי מדי שבוע, אני מקבל פה את הקונים, הכול טוב ויפה.

דורון לנגה: אני הופתעתי מהנושא של המדרכות, שהם לא מקבלים, אני מופתע גם מהנושא של המקווה שהם באו משום מה דווקא אליי ולא למקורות, אבל אלה בדרך כלל דברים שלא קורים מול מהנדס המועצה.

דורון לנגה: האגף הטכני של המועצה, העבודה שלו היא לא אינטנסיבית מספיק, כי הם צריכים לפקח על כל מה שקורה, הם צריכים למנוע את השפיכה של החול, את זה הם צריכים למנוע, את זה אני לא יכול לעשות, אין לי סמכות, אני לא שוטר.

דוד אזולאי: לא הבנתי, מתי כונס הנכסים- - -

דורון לנגה: אם אני סיימתי את הנושא של המדרכות ופיתוח השטחים הציבוריים שמבוצע כיום בתוך חודשים ספורים, אני בכל מקרה חייב לצאת מהשטח לכמה חודשים, אולי חצי שנה-שנה, כדי שאנשים יגמרו את בניית הבתים שלהם.

דורון לנגה: זה לא קשור בכלל לאף אחד שנמצא כאן, לפחות בכמות גדולה יותר, משום שהעבודה העיקרית שנשארה אחרי זה היא הדרכים הפנימיות.

דורון לנגה: הדרכים הפנימיות הן דרכים מאבנים משתלבות, מה שאנחנו קוראים כבישים הולנדיים.

דורון לנגה: את זה, אם אני אבנה, טרקטור אחד עובר, נגמר, אז אני לא אבנה את זה עכשיו.

דורון לנגה: אני, מכיוון שראיתי שזה לוקח זמן, אותן דרכים פנימיות היום סלולות, אני צריך להוציא את הסלילה ולעשות אבנים משתלבות, אז אני אחזור, אעשה את הכבישים ואלך.

דורון לנגה: אם היינו יושבים פה לפני חמש שנים הייתי אומר לך שזה ייקח שלושים שנה, היום אני שמח להגיד ולבשר שלדעתי כמות העבודה היא של חצי שנה, והיא תתפרש על פני שלושה חודשים עכשיו ושלושה חודשים בעוד שנה.

דורון לנגה: זה המצב.

דוד אזולאי: כלומר בוא נגיד בטווח הרחוק, משהו כמו שנה, אתה מעריך שהשלב של כונס הנכסים יכול להסתיים.

דורון לנגה: כן.

דוד אזולאי: זה בתנאי שיש שיתוף פעולה עם המועצה, אם הבנתי נכון.

דורון לנגה: נכון.

אריה פאר: ומינהל מקרקעי ישראל, כי זה קריטי.

דוד אזולאי: הסיפור של מינהל מקרקעי ישראל, דיברנו, זה סיפור אחר.

דוד אזולאי: את זה אני לוקח על עצמי, לפנות למינהל מקרקעי ישראל לברר באמת מה הם מתכוונים ומה הם עושים לגבי כל המגרשים הריקים.

אריה פאר: זו מדיניות.

דוד אזולאי: שב ואל תעשה?

אריה פאר: לא, אני לא אכנס לפוליטיקה, אבל אם זה לא משהו קריטי, הם, על פי עיקרון, מרגע שמכרו נכס הם לא יעשו כלום.

דוד אזולאי: לא, זה לא נכון, אני לא מסכים איתך.

דוד אזולאי: אני מכיר את המינהל, קצת, לא הרבה, ואני יודע שכאשר קונים רוכשים מגרש- - - יש לי רק בקשה אליך, הבטחתי לו שאתה תשמע אותו, אז אנא ממך עוד שתי דקות, למען ההגינות, לפחות כלפי האנשים פה, נדלג רגע, אני רוצה לעבור אליו כדי שהוא יוכל להגיד את דבריו בקצרה, כי אנחנו צריכים לעבור גם לסגן ראש המועצה.

ישראל אייכלר: משרד התחבורה לא אחראי ברשויות, זו סמכות הרשות המקומית, אבל מסיור שעשיתי פה וגם ממה שאמרת, אני חושב שצריך לציין שאתה צריך שבמסגרת של הר שמואל יהיה פיקוח עליון שיוודא שכמו בתכנית ככה גם בוצע, ואם כבר ביצעת ואתה הגשת תכנית, אז לתקן בהתאם לתכנית.

ישראל אייכלר: בשביל זה צריך פיקוח מלווה- --

דורון לנגה: תאשר קודם, אין בעיה.

ישראל אייכלר: אני רואה שאתה כבר עשית.

ישראל אייכלר: פיקוח מלווה לוודא שזה על בסיס התקינה כמו שיצרן קבע, פעם שלישית בקרת איכות.

ישראל אייכלר: שלושה דברים שאמורים לעשות במסגרת אחרי היתר בנייה.

ישראל אייכלר: אמנם אני לא מוציא את זה, אבל מפקח תעבורה הוא המנחה העליון ולפי מה שראיתי פה, איך שנסעתי וכל פעם אני שומע פה מדרכות, מדרכות, מדרכות, כנראה שיש פה איזה פער בין התכנית לבין הביצוע.

ישראל אייכלר: אני מבקש שתתבצע התכנית שאושרה- - -

דורון לנגה: תאשר את התכנית ו- - -

ישראל אייכלר: לגבי התכנית שאושרה, אני הגשתי הערות- - -

דורון לנגה: תוקנו.

ישראל אייכלר: מצוין.

דורון לנגה: אז תאשר.

ישראל אייכלר: קודם כל הם יודעים, כשיש בעיה הם פונים לקמ"ט תחבורה, בשבועיים אתה מקבל תשובה.

ישראל אייכלר: זה שנתת לי את זה שלשום, זה לא אומר שאני בעייתי.

דוד אזולאי: אז אני שמח לשמוע שכשאתה פונה לקמ"ט תחבורה, הם גם מגיבים נכון והם נענים, זה לא שהם לא נענים לדרישות.

דוד אזולאי: תודה רבה, אדוני, אני מודה לך.

דוד אזולאי: אדוני, סגן ראש המועצה, בבקשה.

אליעזר בן חמו: אני אתייחס קודם לנושאים שהעלו הוועד.

אליעזר בן חמו: אני מתפלא שהוועד טוען שאנחנו לא שותפים לתהליכים ביישוב הזה.

אליעזר בן חמו: הוועד הזה מתכנס אצלנו אחת לחודש לפחות, לפגישות מסודרות ולדרישות שלהם, על כל מה שקורה באזור הזה ואנחנו נותנים תשובות לאורך כל הזמן, אבל מכיוון שהיישוב הזה כרגע נמצא בתהליך בנייה ותהליך תנופת בנייה חזקה- - -

דוד אזולאי: אתה מדבר על השכונה?

אליעזר בן חמו: על השכונה.

אליעזר בן חמו: יש בעיה להמשיך ולנקות את היישוב הזה, את השכונה הזאת, ולראות איך אנחנו ממשיכים לעבוד פה.

אליעזר בן חמו: יש כאן כל מיני דברים שקורים ביום יום עם עברות בנייה כאלה ואחרות, שאנחנו לא נרד אליהן כרגע, אני מעריך שאת הדברים המקצועיים אני אבקש ממהנדס המועצה להגיב, יש לנו כאן גם את הווטרינר שלנו בנושא של הכלבים, אם תרצו תשובות.

אליעזר בן חמו: אני אומר עוד פעם, אנחנו משתדלים ביום יום לתת להם שירותים טובים, לתושבים פה.

אליעזר בן חמו: יש טענות והטענות מוצדקות, מכיוון שזו שכונה שנמצאת בתהליך בנייה ואנחנו לא מסוגלים להתגבר על מה שקורה פה.

דוד אזולאי: הבעיה היא לא כונס הנכס.

אליעזר בן חמו: לא, הבעיה היא בעיה נטו תושבים שעושים כאן שמות בתהליך הבנייה שלהם, בחוקיות של הבנייה שלהם, ואנחנו נשמע את זה תיכף ממהנדס שלנו, הוא יסביר את זה יותר נכון ויותר טוב.

אליעזר בן חמו: הדברים היומיומיים, אני חושב שאנחנו כן מגיבים לאורך כל ה- - -

דוד אזולאי: תסביר לי למה אתם לא מקבלים את המדרכות מכונס הנכסים?

דוד אזולאי: אני מבין שזו נקודה רגישה מאוד שעלולה לגרום לפיצוץ ביניכם.

אליעזר בן חמו: לפני הכניסה שלי לכאן לישיבה פנה אליי אדון לנגה ואמר לי, 'אתה לא מקבל את ה...'.

אליעזר בן חמו: אני לא שמעתי את זה, פעם ראשונה שאני שומע שאני אמור לקבל את המדרכות.

אליעזר בן חמו: לא יודע על זה שום דבר, אם יש איזה שהיא דרישה והיא בכתב, אני רוצה לראות אותה, אני לא מקבל מדרכות.

אליעזר בן חמו: אני, כסגן ראש מועצה, לא מקבל מדרכות, יש מחלקת הנדסה שלנו שעושה את הקבלות בצורה מסודרת.

שלומית אבינח: לא הייתה פנייה של הכונס למחלקת הנדסה לקבל את המדרכות?

אליעזר בן חמו: יכול מאוד להיות, אבל הוא פונה אליי ואומר לי- - -

אפי יהושע: אז יש ישיבה שהייתה אצל מהנדס המועצה והעוזר שלו, קאופמן, קיבלנו פרוטוקול וכתוב במפורש, לפנות בקשר למדרכות- - -

דוד אזולאי: מה שכתוב בפרוטוקול זה בסדר, השאלה אם הייתה פנייה.

אפי יהושע: יצא מכתב מהכונס, מה הקשר לסגן ראש המועצה?

אפי יהושע: אנחנו רוצים מסירה מקצועית.

אפי יהושע: מאז זה נתקע שם.

אליעזר בן חמו: אני אומר שוב, אם יש בתהליך היומיומי של התושבים פה עוד בעיות, אנחנו פתוחים לברר כל דרישה שלהם, הם יודעים את זה.

יצחק אוחנה: אנחנו רוצים דבר מאוד פשוט, כל מי שבונה, חייב להיות פה קודם כל אתר הבנייה מגודר.

יצחק אוחנה: אחד שבונה ושם את חומרי הבנייה שלו על המדרכה, חייבים לאכוף את זה.

אליעזר בן חמו: כמה פעמים אנחנו נמצאים פה, כמה אכפנו, כמה פעמים קנסנו אנשים, זה עוזר?

אליעזר בן חמו: מי שיקבל קנס, אנחנו ממשיכים לתת- - -

יצחק אוחנה: אם זה לא עוזר- - -

אליעזר בן חמו: ---בקנסות של אלפי שקלים.

אליעזר בן חמו: אני אראה לכם.

דוד אזולאי: אלי, תסלח לי.

דוד אזולאי: עם כל הכבוד, אני חושב, אנחנו מכירים, מי שקצת היה בתחום המוניציפאלי יודע שכדי לקבל היתר בנייה יש תנאים, א', ב', ג', מה הבעיה לעשות את אחד התנאים גידור השטח ושמירה על הניקיון.

אליעזר בן חמו: חד משמעית קיים.

דוד אזולאי: ואם לא, אתה יודע, יש קנסות, יש אחר כך צו הפסקת עבודה, חסר מה לעשות?

אליעזר בן חמו: כולל זה.

דוד אזולאי: אני צריך ללמד אותך מה לעשות?

אליעזר בן חמו: כולל הפסקות עבודה, הוצאת עובדים, כל מה שאתה- - -

דוד אזולאי: מעלים פה טענה צודקת ואתה יודע, מי שלא חווה את החוויה הזאת לא יודע על מה הוא מדבר.

דוד אזולאי: להיות שכן של אדם שבונה זה פשוט עונש.

דוד אזולאי: כולם מוכנים לקבל תקופה של חצי שנה-שנה בנייה וכל אחד מוכן לספוג את זה, אבל כשזה מתחיל להתארך וזה בלי גבולות, באיזה שהוא מקום אני חושב שהמועצה- - - יצא לי במקרה להכיר את ראש המועצה שלכם, אדם שעושה רבות ומקצת שבחו של אדם מותר לי להגיד, אני יודע שהוא אדם מסור ונאמן לעבודה שלו, אבל יחד עם זה, כשמדובר בהיתרי בנייה ומגבלות לטובת התושבים זה א'-ב', ואני מציע לך, אדוני, שתמצאו את הדרך איך לסייע לתושבים שלכם.

דוד אזולאי: בסופו של דבר אלה תושבים שלכם, שאתם צריכים לדאוג להם.

אליעזר בן חמו: אני טוען שהתושבים צריכים קודם להיות בסדר ואחר כך לבוא בטענות אלינו, כי מי שעושה את עברות הבנייה אלה התושבים האלה שבונים.

אליעזר בן חמו: ואני אומר שוב פעם, אם הם היו מקפידים על תהליך הבנייה שלהם, תאמין לי שהדברים היו נראים אחרת.

דוד אזולאי: אני מסכים איתך, רק בוא נסכם את הנושא הזה יחד איתך, אלי.

דוד אזולאי: צריכה גם להיות אכיפה מצדכם ופיקוח מצדכם, ואני בהחלט מקבל את הגישה שקודם כל צריך כל אחד לעשות לעצמו ואחר כך המועצה.

דוד אזולאי: מסכים איתך.

אליעזר בן חמו: בנושא המקווה – אנחנו היינו במשא ומתן עם לנגה, כמו שלנגה אמר.

אליעזר בן חמו: אנחנו הבטחנו שקל מול שקל.

אליעזר בן חמו: עשינו ישיבת מועצה, הקפדנו שהדבר ייעשה, אנחנו מתוקצבים לגבי המקווה, כשיסתיימו התכניות המקווה ייצא לדרך.

אליעזר בן חמו: הנושא של בקשה למשרד הדתות, משרד הדתות בכל שנה מקציב איקס מקוואות ליישובים, אנחנו הגשנו וקיבלנו לשני מקומות שלנו בגבעת זאב, נווה מנחם, 600 משפחות שגרות 13 שנים בלי מקווה.

אליעזר בן חמו: הייתה לנו עדיפות, והמקווה באגן איילות אותו דבר.

אליעזר בן חמו: יש משפחות שצריכות את זה, מנותקות מהיישוב מבחינה פיזית, הם צריכים לנסוע או ללכת ברגל קרוב ל- על מנת להגיע למקווה הקרוב וזה היה שיקול הדעת של החלוקה, 200 משפחות שגרות שם.

אליעזר בן חמו: זה היה שיקול הדעת שלנו לתת את המקווה הזה.

אליעזר בן חמו: אנחנו כרגע תקצבנו מכספים שלנו, משהו בסביבות מיליון וחצי שקל לטובת המקווה פה, יודעים את זה החברים- - -

שלמה כהן: אין הסכם חתום עדיין ביניכם לבין לנגה.

אליעזר בן חמו: לנגה כרגע- - -

שלמה כהן: עד שלא יהיה ההסכם החתום אף אחד לא יוציא שקל, זאת הבעיה.

אליעזר בן חמו: אנחנו מחכים, וגם לנגה אמר, לאישור התכניות.

אליעזר בן חמו: ברגע שיסתיים אישור התכניות- - -

דוד אזולאי: הוגשו התכניות?

אליעזר בן חמו: הוגשו התכניות, אנחנו נסיים אותן.

אליעזר בן חמו: מבחינה תקציבית יהיה מקווה.

דוד אזולאי: זה יותר מבשורה ואני שמח ואני מברך- - -

אבי שמר: יש פה מאטצ'ינג של שלושה גורמים, גם הכונס אמר שבעצם הוא שריין כסף לטובת העניין, אז- - -

דוד אזולאי: לפי מה שאני שומע, גם משרד הדתות, גם הרשות המקומית, גם הכונס, לא שמעתי שיש פה בעיה כספית, כל מה ששמעתי זה משהו ביורוקרטי, ברגע שיאושרו תכניות הבנייה, אני מאמין שאפשר לצאת לדרך בנושא הזה.

אליעזר בן חמו: שר הדתות, בהיותו כאן בסיור הבטיח גם עזרה ואנחנו מקווים שממנו- - -

דוד אזולאי: אמרתי, לא ראיתי שיש פה בעיה כספית ואני בטוח, יושב פה נציג השר שאני מכיר אותו- - -

יאיר עוז: העזרה קיימת, רק תבקשו.

דוד אזולאי: אני אומר, יושב פה נציג השר, שהוא באמת בקי בנושא הזה, לא שמעתי ממנו אפילו לא ברמז שיש קושי לסייע תקציבית, ולכן בעניין הזה אני שמח.

דוד אזולאי: בדרך כלל הבעיה היא כספית, פה דווקא הבעיה הזאת לא קיימת ואני חושבת שצריך להתקדם בנושא הזה.

דוד אזולאי: אדוני סיים?

אליעזר בן חמו: כן.

אליעזר בן חמו: אני רק מבקש שלמהנדס המועצה- - -

דוד אזולאי: אני מיד אאפשר למהנדס העיר לדבר.

דוד אזולאי: ישראל, אתה רוצה לסיים כמה דברים?

ישראל אייכלר: כן, אני אתן הסבר רקע שתבינו מה משרד התחבורה, לפני שבכלל פונים וטוענים.

ישראל אייכלר: משרד התחבורה והשר, אתם רואים בכל הארץ, התחבורה- - - גם ביישוב הזה, השנה הסתובבנו עם סגן ראש המועצה, הוא הראה לנו מקומות בעייתיים.

ישראל אייכלר: משרד התחבורה, לא רק שיצאנו לסיור ולא רק שזיהינו את הבעיות הגיאומטריות בכל מקום, כבר עבר כסף למועצה.

ישראל אייכלר: זאת אומרת שר התחבורה, בעניין של המועצה, היחסים מצוינים, גם עם ראש המועצה וגם עם מהנדס המועצה יש לנו קשרים ישירים, אני קצת הייתי מופתע מהטיעון שהתכנית אצלנו, כי אנחנו פה ביחסים כל כך קרובים שגם אם משהו מתעכב מרימים טלפון לקמ"ט תחבורה, למה זה מתעכב.

ישראל אייכלר: לגבי פסי ההאטה – מבחינת תקצוב, משרד התחבורה לא יכול לתקצב בתוך המועצה, למעט דברים מסוימים, זה על פי קריטריונים של אוצר.

ישראל אייכלר: איפה שיש מוסדות חינוך, איפה שיש מוקדי סיכון, רק אז אנחנו יכולים לתקצב.

ישראל אייכלר: יש גם קריטריונים שלנו יש מגבלות ואנחנו לא יכולים להיכנס ולתקן כל דבר.

ישראל אייכלר: לגבי מה שאני ראיתי פה מהסיור הראשון ואני גם מכיר את השכונה, כמו שהבנת, יש פה בנייה של אנשים שיוצאים לשטח ציבורי, זה יכול להיות רק על מדרכות.

ישראל אייכלר: פעם שנייה אני הערתי לו, במטרה שגם המועצה תקשיב, על פי מה שאני רואה בשטח, בייחוד כשאני שומע שזה גם עם מים, יש תהליך שקוראים לו פיקוח עליון, אמור להיות מהנדס שילווה את הביצוע שאמנם מה שאושר בתכניות זה גם מה שיקרה בשטח.

ישראל אייכלר: על פניו נראה פער, או מבנייה שהיא לא חוקית, או ממצב של חוסר פיקוח.

ישראל אייכלר: לגבי החניות שאני רואה פה גם על הכבישים, הייתי מבקש שיבדקו פה, כי חלק מהחניות אמורות להיות בכל שטח פרטי, הם לא אמורים להיות בכביש.

ישראל אייכלר: נראה לי שעל פניו יש פה הרבה מחסנים, אין פה חניות.

ישראל אייכלר: זאת אומרת כל החניות שאמורות להיות בתוך הבתים, זה נראה לי קצת מחסנים- - -

קריאה: קצת דירות להשכרה.

ישראל אייכלר: אני לא ספרתי דודי שמש, בגלל זה לא הגעתי לזה, אבל לפי דודי שמש אפשר להבין גם כמה בתים יש שם.

ישראל אייכלר: זה יפגע בעוד מהלך, כי אחרי הכול, אחרי שאתה מסיים בנייה, אני אמור גם להכניס תחבורה ציבורית, בנושא של תחבורה ציבורית, איפה אני מציב תחנה, האם אוטובוס יכול לעבור בכלל.

ישראל אייכלר: הפגיעה תהיה פה בתושבים.

ישראל אייכלר: זאת אומרת אחד שחושב שעכשיו 'אני בניתי ויצאתי וזה יעזור לי', לא, זה לא יעזור לך, אני כקמ"ט תחבורה דורש להציב תחנה מבית, כי אנחנו מתבגרים, אנשים חוזרים מהשוק ואין להם כבר רישיון נהיגה והם אמורים להרים סלים, לכן אני משתדל מבית בקצה שתהיה תחנה.

ישראל אייכלר: זאת אומרת זה לא יפגע רק בתכנון, זה לא רק יפגע בבנייה, תהיה לנו גם בעיה עם תחבורה ציבורית בנושא הזה.

ישראל אייכלר: לכן הנושא של התשתיות, זה הבסיס של כל איכות החיים שתהיה לכם פה כתושבים, ואני מכיר את המועצה, אני יודע שהמועצה עושה כמה שהיא יכולה, ויוסי, איך אמרת?

ישראל אייכלר: הוא לא פה, אפשר להגיד שהוא ראש מועצה באמת אכפתי, אבל גם כל תושב צריך לתרום את החלק שלו, אי אפשר שכל תושב ינסה להכשיל אותו ולהגיד לו 'אשם'.

ישראל אייכלר: זה לא עובד כך.

דוד אזולאי: אני מניח שהוא, כראש מועצה, ודאי יודע, אבל אני חושב, אדוני, שראוי שכקצין תחבורה, קמ"ט תחבורה, הייתי מבקש ממך שתסב את תשומת לבו, כי אתם מדברים פה על דברים חשובים שלא רואים אותם היום, אבל לטווח הארוך בסופו של יום התושבים יסבלו מכך ולכן צריך להתריע היום על כל אותם דברים, כי אחרת הציבור יסבול.

ישראל אייכלר: אני אומר, כבודו, היחסים בינינו הם יחסים פתוחים ברמות אישיות, אין לי הרבה בעיות- - -

דוד אזולאי: ישראל, אני שמח ואני מברך על היחסים הטובים, אבל השאלה היא אם במסגרת היחסים הטובים אתה הבאת לידיעת המועצה את כל אותם ליקויים שאתה מעלה.

דוד אזולאי: תשמע, כשאתה מדבר על בית שנבנה, לא מדובר על מחסן, מדובר על בית שנבנה, אמר סגן הגזבר מבלי לשים לב שלא מדובר פה על חניות, מדובר על עוד בית שנבנה שם ובבוא היום יצטרכו להרוס אותו והשאלה אם לא כדאי כבר היום להתריע ולעצור את הדבר הזה.

ישראל אייכלר: בכל תכנית שאנחנו יושבים, אנחנו יושבים בתדירות, יושבים גם עם מהנדסים שלי וגם בחלק מהדיונים אנחנו דנים בהם, והדברים האלה עולים וצפים, כי אני לא מסתכל רק על המעגל הראשון, אני רואה מעגל שני ושלישי גם.

דוד אזולאי: אני שמח זה כך.

דוד אזולאי: אריה פאר, מהנדס המועצה, בבקשה.

אריה פאר: תודה, כבודו.

אריה פאר: נתחיל בכמה הערות קצרות בנושא מקורות שנטען שלא נעשה דבר.

אריה פאר: אני מודיע לך שאישית ישבתי במרחב מקורות, הייתי מהנדס העיר מודיעין עילית שמונה שנים, יצרתי איתם מערכת נהדרת, הדלת שם פתוחה בפניי והייתי שם ודיברתי עם כל מי שהיה צריך לדבר, הם אומרים בצורה הכי ברורה, 'אנחנו לא נשים שקל, מי שהיה מחויב לפנינו בזמנו להסיט את הצינור של 14 צול זה היה העמותה', או עכשיו הוועדה מבחינתם, 'אנחנו לא נשים על זה כסף'.

אריה פאר: כתוצאה מהוויכוח הזה בין העמותה לבין מקורות קו מקורות עובר וחוצה את השטחים הציבוריים, פלוס שלושה מגרשים, ולא נעשה דבר בעניין הזה.

אריה פאר: זאת אומרת מה שקורה שהיום המועצה מקבלת מהעמותה שטח לבנייני ציבור שלא ניתן לממש עליו בנייה כי חוצה אותו, ממש באמצע, קו לכל האורך.

אריה פאר: אז כל עוד לא קיבלנו התראה, הכול בסדר, אני יכול להתעלם כך או אחרת, אבל היות שקיבלנו התראה ממקורות, למעשה אני לא יכול לנצל את השטחים הציבוריים לביצוע מבני ציבור אם וכאשר יהיה בהם צורך.

דוד אזולאי: לא, השאלה מה הייתה התגובה של מקורות לעניין.

אריה פאר: שלילי, לא מוכנים לשים שקל.

אריה פאר: הם מוכנים לבצע את העבודה, עלותה במיליון וחצי למיליון ו-800- - -

דוד אזולאי: להסיט את הקווים?

אריה פאר: להסיט את הקו.

אריה פאר: זה קו אחד בלבד.

דוד אזולאי: קו אחד שחוצה- - -

אריה פאר: הוא חוצה לכל האורך, צריך להעתיק אותו לתוך הכביש.

אבי שמר: מדוע המימון של זה נופל על העמותה?

דוד אזולאי: הוא שואל, בצדק, מי אמור בסופו של דבר לממן את ה- - -

אריה פאר: מישהו צריך להחליט, זה לא אני.

דוד אזולאי: אני שואל.

דוד אזולאי: מישהו צריך להחליט זה בוודאי.

דוד אזולאי: אני יודע להגיד את התשובה.

דוד אזולאי: לו לא היה כונס הנכסים הייתי אומר לך את התשובה, אבל היות שכונס נכסים מעורב פה במקרה הזה, יש פה בעיה.

דוד אזולאי: אם אתה רוצה היום לבוא ולשנות או להעביר את המגרש, את מבני הציבור, או לשנות את התוואי של הצינור, בכל מקרה זה עלויות, השאלה אם המועצה יכולה לעשות את זה ללא תיאום עם כונס הנכסים, ושמענו פה תשובה ברורה, אין אפשרות לבצע שום דבר ללא כונס נכסים, נכון לרגע זה.

אריה פאר: אני מטיל ספק בזה, כבודו, מהסיבה הפשוטה, עדיין הריבון כאן זה לא כונס הנכסים, זה נמצא בתוך תחומי המועצה ואם המועצה תרצה לעשות משהו על פי חוק- - -

דוד אזולאי: הלוואי שזה היה נכון, אבל אני לא רואה שזה בדיוק ככה, אני אומר לך שתנסה לעשות צעד בלי כונס הנכסים ותראה את התוצאה.

אריה פאר: הנקודה היא אחרת.

אריה פאר: אל"ף, כונס הנכסים לא מעוניין לשמוע מילה בעניין.

אריה פאר: בי"ת, אנחנו קיבלנו את זה ירושה עוד כשהמקום הזה היה שייך למטה בנימין.

אריה פאר: כשאנחנו באנו לפה מצאנו תכנית משווקת עם צינור באמצע ועכשיו, איך אומרים?

אריה פאר: תשברו את הראש.

אריה פאר: זה בנושא של מקורות.

דוד אזולאי: אני מציע לך בנושא של מקורות, כי אני חושב שזה ילווה אתכם עוד הרבה זמן אם לא תחתכו את הסיפור הזה כמה שיותר מהר, אני מציע לכם לשבת, גם כונס הנכסים, גם המועצה המקומית, יחד עם מקורות ולנסות למצוא פתרון.

דוד אזולאי: אף אחד לא יבוא וינדב מיליון וחצי שקל, שיהיה לך ברור.

אבי שמר: כבר עדיף במאטצ'ינג של כל הגורמים.

דוד אזולאי: לכן אני אומר, אף אחד לא יבוא ויתנדב ויגיד 'אוקי, חבר'ה, אני לוקח עליי את המשימה הזו', תשכחו מזה, אז מה שהייתי מציע לכם, תשבו שלושת הגורמים, ואני חייב להגיד ששלושת הגורמים זה כולל כונס הנכסים, לא יעזור לך שום דבר, הוא חלק מהשחקנים פה ואתה לא יכול להתעלם ממנו.

אריה פאר: אני לא מתעלם.

דוד אזולאי: לא, אני אומר, גם אם אתה רוצה, אתה לא יכול, זאת מציאות.

דוד אזולאי: אתה חי במציאות מסוימת, לכן הצעתי אליך בנושא הזה- - - יש פה נציג של משרד הפנים?

נטליה אברבוך: אני מלשכת התכנון.

דוד אזולאי: בנושא הזה אני מציע לכם לשבת ביחד, שלושת הגורמים, גם כונס הנכסים, גם ברשות המקומית וישנם גורמים נוספים, מקורות כמובן, זה הנושא כמובן, ולמצוא את הדרך, כי יש פה עלויות לא גבוהות, רבותיי, מיליון וחצי שקל זה באמת לא הרבה כסף בסדר גודל של מועצה ואפשר למצוא את הפתרון.

אליעזר בן חמו: תלוי איזה מועצה.

דוד אזולאי: אלי, עזוב, מיליון וחצי בסדר גודל תקציבי של מועצה מקומית זה באמת כסף קטן, ובמקום לתקוע את כל מבני הציבור לטווח ארוך, אתה יכול לפתור את הבעיה.

אליעזר בן חמו: יש לי הרושם שזה דבר פתיר, רק צריך לשבת פשוט ולסיים את הדברים.

דוד אזולאי: יפה, מצוין.

דוד אזולאי: ואם זה לא פתיר, תבוא אליי, אני אתן לך גם טיפ בעניין הזה.

אריה פאר: אני אתייחס קודם למקווה ואחר כך למדרכות.

אריה פאר: בנושא של המקווה, כבר לפני חודשים רבים התכנון היה מוכן, הוא הוצג לוועד, הוועד לקח את זה לעיון, ישבו עם מי שצריכים לשבת, חזר לתיקונים.

אריה פאר: לפי מה שהם ביקשו, תוקן.

אריה פאר: חזר אלינו, לקבלת היתר כבר אחרי תיקונים, שוב הם הגיעו עם מומחה גדול בתחום, עוד אחד בתחום המקוואות, שהיו לו דרישות נוספות ואחרות ושינויים.

אריה פאר: היות שאני מכיר בחשיבות הנושא גם את זה קיבלתי, העברתי הוראה לאדריכל שבסבלנות רבה תיקן את זה פעם נוספת.

אריה פאר: היום סוף סוף זה נמצא בקבלת היתר ואולי אפילו היום, נדמה לי, במסגרת הוועדה לתכנון ובנייה.

אריה פאר: אנחנו מודעים לעניין.

אריה פאר: מי שעיכב את העניין, אולי מסיבות ראויות, זה לא המועצה, זה גם לא הכונס.

דוד אזולאי: אני מודה לך, אדוני.

יצחק אוחנה: האישור של התכנית לא מותנה בהזזת קו המים של מקורות, כפי שטען לנגה?

אריה פאר: לא.

אריה פאר: המקווה זז.

אליעזר בן חמו: כל השאר כן, המקווה לא.

אריה פאר: המקווה זז, מקומו כרגע הוא כך שאף אחד לא מפריע לשני.

דוד אזולאי: התכנון, כמו שנאמר פה על ידי כונס הנכסים, הוא באותו מקום שהזיזו את המקווה, או שהוא עדיין מתחת ל- - -

אריה פאר: לא, הזיזו אותו כמה מטרים הצדה על מנת שלא תהיה התנגשות.

דוד אזולאי: כלומר הצינור כרגע לא מעכב את המשך ה- - -

אריה פאר: ממש לא.

אריה פאר: עכשיו פיתוח המדרכות.

אריה פאר: הסיבה שלא קיבלנו עד היום את המדרכות, ואני מודיע לכבודו, אני באמת נמצא בקשר אחת לשבועיים עד אחת לחודש עם מר מרוקו, הממונה על הפיתוח פה מטעם הכונס, אנחנו כל הזמן נמצאים בדו שיח מקצועי לשביעות רצוני המלאה, אלא מאי?

אריה פאר: נוצרה בעיה, הבנייה של חלק מהבתים לא נעשתה בהתאם להיתרים, הבנייה של הפילרים לא נעשתה לפי המדרכות, חלק מהם, תקעו עמודי חשמל מסוימים באמצע הדרך, אישה עם עגלה של תאומים לא תצליח לעבור שם, היא תצטרך לפצל את העגלה לצורך העניין, לכן היינו פה, נתנו ריג'קטים, אנחנו צריכים לבוא פעם נוספת.

אריה פאר: הפעם הנוספת הזאת שאמורה להיות למעשה אולי הפעם של קבלה, או אחת לפני קבלה, היא אמורה להיעשות בנוכחותו של דני, שהוא מנהל מחלקת אחזקה, ומי שממונה על שפ"ע (שיפור פני העיר), זה סגן ראש המועצה, לכן הפניתי גם את העניין לסגן, כי אנחנו עובדים יד ביד לכל אורך הדרך וככה זה יהיה גם בהמשך.

אריה פאר: המדרכות יעברו ביקורת פעם נוספת, אז זה בעניין הזה.

אריה פאר: בנושא של פסי ההאטה וכל הטענות בנושא הזה – המתכנן מטעם הכונס לא הבין כנראה את המומחים של הקמ"ט כי זה הלך יותר מדי פעמים של ריג'קטים הלוך חזור, הלוך חזור, היות שאנחנו לא בן יחיד שם אז עד שמגיע תורנו זה לוקח גם קצת זמן ולכן עד היום זה טרם נגמר.

ישראל אייכלר: אם אפשר רק לרשום לפרוטוקול, אני מבקש לתאם פגישה אצלי, פעם אחת ונגמור.

אריה פאר: תיאמתי פגישה ויום לפני הפגישה הסתבר שהמומחה היה חולה, זה היה צריך להיות ביום שלישי שעבר, הפגישה התבטלה.

אריה פאר: היא תועתק, אני מקווה, לשבוע הבא.

דוד אזולאי: שאלוהים ישלח לו רפואה שלמה ושיבוא לפגישה הבאה.

אריה פאר: בנושא של יתרות עפר – אני ארכז את הכול לדבר אחד.

אריה פאר: כל הנושא של הפיקוח פה, למועצה יש תקן לשלושה מפקחים, יש לי רק מפקחת אחת, אנחנו נמצאים כרגע במשא ומתן מתיש מול משרד הפנים לעדכון המשכורת, כי אף אחד לא רוצה לעבוד בפיקוח ב-4,500 שקל שכר.

אריה פאר: אם יש למישהו פה בעל מקצוע עם תואר הנדסאי או מהנדס שרוצה לעבוד בשכר הזה, אקבל אותו בשמחה.

דוד אזולאי: אנחנו לא שירות התעסוקה.

אריה פאר: לא, יש לי בעיה.

אריה פאר: עם מפקחת אחת.

אריה פאר: אני צריך ביישוב הזה להעמיד פה מפקח לכל אורך הדרך, כי למה?

אריה פאר: כי בין השאר, כבודו, יש לי 32- - -

דוד אזולאי: אתה יכול לפרסם מודעה ולקבל- - -

אריה פאר: לא קיבלתי כלום, כל מי שבא ושמע מה המשכורת לא הגיע.

אריה פאר: יש לי פה 32 פסקי דין להריסה על עברות בנייה, על כל היישוב, גם העמותה השנייה, יש לי 178 תיקים בבית הדין.

אריה פאר: זה רק אומר כמה תעסוקה התושבים פה נותנים.

דוד אזולאי: אז יש לי הצעה בשבילך, קח שניים-שלושה מקרים חריגים, תריץ הליכים משפטיים, שניים-שלושה אנשים יעמדו לדין, ישלמו קנס, האמן לי, זה יעבור כמו אש בשדה קוצים.

אריה פאר: 32 איש.

אריה פאר: לא, כבודו.

אריה פאר: 300,000 שקל מהישיבה האחרונה בבית משפט קנסות היו, 300,000 שקל, לא מזיז להם, למה?

אריה פאר: כי אם אתה משכיר שתי דירות, כל דירה כפול 12 וכו', אז כדאי לו לקבל את הקנס ולצפצף על כל העולם ולהמשיך.

דוד אזולאי: אני לא צריך לתת לך עצות אילו סנקציות יש בידך, יש לך מספיק סנקציות לפעול.

דוד אזולאי: אין ספק שביישוב כזה קטן כל כך הרבה עברות בנייה, כפי שאדוני אמר, זה חמור מאוד, משהו לקוי במערכת.

דוד אזולאי: מה שאני מציע לך זה קח את העצה שלי, תפוס שניים-שלושה, למען יראו וייראו ואתה תראה שהעסק נראה אחרת.

דוד אזולאי: זה הכול.

דוד אזולאי: אנחנו מכירים את זה גם ביישובים אחרים ותאמין לי שזה עובד.

אליעזר בן חמו: 80% מעברות הבנייה נעשות בהר שמואל.

דוד אזולאי: אני מאמין לך, לכן אכיפה.

דוד אזולאי: אדוני, יושבים פה תושבים, שמישהו יקום ויגיד לי שהוא מתנגד לאכיפת חוקי הבנייה.

אליעזר בן חמו: בסיור שלנו אתה תראה את ה- - -

דוד אזולאי: אין דבר כזה, רבותיי.

אליעזר בן חמו: אם מישהו שם בנה וילה, בתי דירות בנו.

דוד אזולאי: רבותיי, כשבונים פה בצורה מופקרת זו בכייה לדורות.

דוד אזולאי: אנשים באו לפה לקנות איכות חיים.

דוד אזולאי: אדוני, משפט סיכום.

אריה פאר: הטענות של הכונס בנושא של הריסת מדרכות על ידי קבלנים וכדומה.

אריה פאר: כל קבלן, לפני שהוא מקבל את היתר הבנייה שלו הוא משאיר מעל 10,000 שקל צ'ק בנקאי בתוך התיק והיה ואחר כך המדרכה לא חוזרת לקדמותה, אנחנו מבצעים את העבודה.

שלומית אבינח: מימשתם צ'קים שקבלן השאיר?

אריה פאר: עד היום חלק מומש, חלק בסופו של דבר גם הסתדר, אין בעיה.

אריה פאר: בקשר למבני ציבור – חוץ מבית כנסת ואני לא מדבר על מבני דת, אבל מבני חינוך, משרד החינוך נותן לפי רשימות.

אריה פאר: אני בטוח שברגע שתהיה פה רשימה שיש צורך בכיתת גן, שתיים, שלוש, ארבע, כמה שיהיה צורך, כי שטח יש מספיק וזה מפותח וראוי, אין שום בעיה להביא את המבנה.

אריה פאר: אבל כרגע מספר המשפחות שחיות פה מצומצם.

דוד אזולאי: תודה, אני מודה לך, אדוני.

דוד אזולאי: אני מבקש את נציג המשטרה, מפקד התחנה.

דוד אזולאי: בבקשה, אדוני.

דוד אזולאי: עלו כאן טענות לגבי הביטחון ובעיקר אוכלוסייה של ערבים, אני מניח הם שב"חים (שוהים בלתי חוקיים).

קריאה: עם אישורים.

דוד אזולאי: אוקי, אז אם הם עם אישורים, ודאי שזה בסדר.

דוד אזולאי: רק השאלה אם יש פיקוח כמו הטענות שהעלו כאן, אני אבקש את התייחסותך.

חיים שמואלי: בוקר טוב.

חיים שמואלי: כחלק מתופעת הבנייה בשכונה קבלנים ומעסיקים פונים בדרישה להעסקת עובדים פלשתינאים, חלקם הגדול בתחום הבנייה.

חיים שמואלי: ישנם גם ניקיון ושירותים אחרים, אבל בעיקר זה בתחום הבנייה.

חיים שמואלי: הבקשות עצמן מועברות למינהל האזרחי שמבצע בדיקה, בחינה ביטחונית והוא מאשר אותן בהתאם.

חיים שמואלי: האישורים מגיעים לרכז הביטחון במועצה שמעביר את זה לאותם קבלנים ומעסיקים.

חיים שמואלי: כיום עובדים בשכונה כ-170 עובדים עד 200 בממוצע, כולם עם אישורים, ישנו שער אחד שהוא מאובטח, כמו שכולם ראו פה בכניסה.

חיים שמואלי: אותם אנשים שעובדים פה מהכפרים הערביים מסביב מגיעים לכאן, אם זה רגלי, אם זה רכוב, מפקידים את התעודות שלהם בכניסה על פי האישורים ונכנסים לבצע.

חיים שמואלי: בסוף יום העבודה הם לוקחים את ה- - -

דוד אזולאי: כלומר אין מצב שהם נשארים פה- - -

חיים שמואלי: אין מצב שאנחנו יודעים שנשארים פה, ואם יש, אני אשמח לקבל ולשמוע כדי שבאמת נטפל בזה.

חיים שמואלי: מעבר לזה, אנחנו מבצעים סיורים גם של מג"ב עוטף, בעיקר של מג"ב עוטף שנמצא פה בגזרה, סיורים מבוצעים כחלק משגרת הפעילות השוטפת שלנו, מדי פעם נכנסות גם ניידות סיור כחולות לתוך היישוב כשצריך, אנחנו לא זיהינו ולא קיבלנו אירועים דרמטיים.

חיים שמואלי: מספר האירועים הוא מזערי לעומת שכונות אחרות שאנחנו מכירים.

דוד אזולאי: הדבר הכי חשוב שאתה אומר לי זה שאותם פועלים נכנסים לכאן אך ורק עם אישורים.

דוד אזולאי: מי שנכנס לפה בלי אישור אז בוודאי שמישהו נתן לו ואתם מטפלים בנושא הזה.

חיים שמואלי: בדיוק.

דוד אזולאי: אבל לא נשארים פה ללון בלילה.

חיים שמואלי: לא שאנחנו מכירים.

דוד אזולאי: הבנתי.

דוד אזולאי: ואם יש תלונה כזאת, אתם מטפלים בה מיד.

חיים שמואלי: בוודאי, אותו בן אדם גם לא יכול להישאר, כי התעודה נשארת בכניסה ואנחנו יודעים מי נכנס ומי יוצא.

דוד אזולאי: לגבי התאורה ההיקפית?

חיים שמואלי: התאורה ההיקפית זה משהו שקשור למועצה, מן הסתם משטרת ישראל לא אחראית על התאורה במקום.

חיים שמואלי: זה גם חלק, אנחנו נשמח אם כמות התאורה תגדל פה בשכונה, זה רק יעזור לנו לעשות את העבודה שלנו יותר טוב, אבל זה משהו שאני חושב ששייך למועצה.

אליעזר בן חמו: מטופל.

אליעזר בן חמו: כיום עובדים על זה, אנחנו תקצבנו 30,000 שקל כרגע לפי- - -

דוד אזולאי: מג"ב מפטרל מסביב ליישוב?

חיים שמואלי: כן, גם מסביב ליישוב.

חיים שמואלי: דבר אחרון שאני רוצה להתייחס בנושא הביטחון זה תרגילים שמבוצעים פה במסגרת נושא הגנת היישוב.

חיים שמואלי: אנחנו ממש בקרוב מתוכננים לצאת לתרגיל יחד עם המועצה ויחד עם הנושאים של אבטחת יישובים בכל מיני אירועים חריגים.

חיים שמואלי: עד כאן.

דוד אזולאי: תודה רבה, אדוני.

דוד אזולאי: דב זיו, משרד התקשורת.

דוד אזולאי: בבקשה, אדוני.

דב זיו: לגבי נושא של בזק והוט, הכבלים.

דב זיו: אנחנו מחויבים לשירות אוניברסאלי.

דב זיו: לגבי בזק, קיבלנו פניות ועוד מעט נציג בזק שמכיר היטב את הנושא ייתן את התייחסותו.

דב זיו: בנושא של הוט, מי שקיבלה כאן את הזיכיונות זו חברת- - - אנחנו לא קיבלנו פניות ובמשרד התקשורת הוקמה ועדה מייעצת וכאשר פונים ולא ניתן שירות אוניברסאלי הנושא מועבר לוועדה.

דב זיו: תועבר הפנייה, אנחנו נעביר את זה לחברת- - -

דוד אזולאי: מי צריך להעביר את הפנייה, המועצה?

דב זיו: התושבים, המועצה, שיעבירו את זה.

דב זיו: אנחנו נעביר את זה לחברת הוט, הם יצטרכו להגיש את זה לוועדה המייעצת, פה יש שיקולים כלכליים, שיקולים אחרים אם כן או לא.

דוד אזולאי: תודה רבה, אדוני.

דוד אזולאי: איתי עטרי, בזק.

איתי עטרי: צהריים טובים.

איתי עטרי: כמה נתונים לגבי תשתית בזק ולקוחות.

איתי עטרי: דיירים פה מחוברים לתשתית בזק, נכון להיום ארבעה מגרשים , יש פניות של ארבעה לקוחות לחברת בזק, אני אתן לכם במדויק מגרש- - -

דוד אזולאי: צריכה להיות פנייה פרטנית?

איתי עטרי: כן, הוא פונה לבזק להתחבר לשירות.

איתי עטרי: מגרש 101 פנה אלינו, יש בעיה אצלנו בתשתית בזק, אנחנו מטפלים בה, עוד שלושה מגרשים, 207, 213, 221, התשתית שלנו מוכנה, הדייר היה אצלנו, הוא קיבל הנחיות להתחבר לתשתית שלנו.

איתי עטרי: אבל הדבר היותר חשוב – תשתית בזק יושבת במדרכה, היא יושבת במפלס העליון של המדרכה , יש פה פגיעה מתמשכת לאורך השנים בתשתית בזק, על ימין ועל שמאל.

איתי עטרי: גם כשבאתי היום ראיתי פה חופרים במדרכה, בטוח פוגעים בתשתיות.

איתי עטרי: אז גם כשאנחנו נותנים פה שירות, אני לא יודע מה יהיה בעוד חצי שנה.

איתי עטרי: אם המצב יימשך פה, דיירים פה ייפגעו.

איתי עטרי: אני מרגיש שאין פה אכיפה, צריכים לאכוף ואם המצב יימשך ככה, השירות פה ייפגע.

דוד אזולאי: אתם התרעתם בפני המועצה בנושא הזה?

איתי עטרי: לא.

דוד אזולאי: אתה אומר דבר, הוא דיבר על תשתיות, האזרח לא מודע לפגיעה בתשתיות, במיוחד כשמדובר על תשתיות פנימיות, אני חושב שמן הראוי שאתם, שעוסקים בזה, תביאו את זה לידיעת המועצה שהם יידעו, כי הרי בסופו של דבר הם מעסיקים את הקבלנים והם צריכים לאכוף מול הקבלן, לא האזרח.

דוד אזולאי: האזרח לא מודע, כל מה שהאזרח יודע לעשות זה להרים טלפון ולהגיד 'אדוני, אני רוצה קו' והוא צריך לקבל את הקו.

דוד אזולאי: אתה יודע על התקלה הזו, מן הראוי שתודיע את זה למועצה.

דוד אזולאי: אני מניח שהמועצה, כשסוגרת חוזה עם קבלן, בסופו של דבר יש לו גם אחריות על העבודה שלו.

איתי עטרי: עוד פעם, אולי לא הבהרתי את עצמי נכון, אני חושב שכתוצאה מהעבודות של התושבים במדרכות, לא קבלן.

איתי עטרי: זו הפגיעה.

איתי עטרי: תשתית בזק הונחה פה לפני עשר שנים.

יניב כרמי: לא מדויק.

יניב כרמי: רציתי לשאול רק שני דברים.

יניב כרמי: דבר ראשון אני מאוד משבח את אלי בן חמו, אני מדבר איתו בטלפון, אבל אני מגיע למצב שאני צריך לבקש מסגן ראש המועצה לבוא לנקות לי את הגן הציבורי.

יניב כרמי: זה נראה לי לא מכבודו ולא מן הראוי שאני אשגע אותו פעם בשבוע-שבועיים על דבר כזה.

יניב כרמי: נראה לי שמועצה, בכלל כשגרים פה תושבים, השקיעו פה מעל מיליון וחצי לעשות גן ציבורי יחיד בכל הר שמואל, כולם מתנקזים לפה, הרסו את העצים, הרסו את הצמחייה, הרסו את הגן, אין ניקיון, מזניחים, אני רואה את האנשים של המועצה באים, יושבים עם הרכב למעלה, כאילו מנקים, עובדים אולי על ראש המועצה, וחוזרים למועצה.

יניב כרמי: לא מעניין אותם, הם לא גרים פה.

יניב כרמי: זה דבר ראשון.

יניב כרמי: אני מבקש שבאמת יתייחסו לזה ואולי קצת נתחיל לראות פה קצת איכות חיים.

יניב כרמי: גם מאפי, אני מבקש ממך, כשמסיימים את העבודה, אנחנו הולכים על הכביש הזה בשבת, כולנו לבן מלמעלה עד למטה.

יניב כרמי: אלף פעם ביקשתי ממנו לנקות, הוא זורק עליי, למה הוא גר פה?

יניב כרמי: עלי וכל אלה?

יניב כרמי: אולי אתה, אם תדבר איתם, אולי זה יעזור.

יניב כרמי: אולי.

יניב כרמי: אני לא יודע, סתם, אנחנו חיים פה.

יניב כרמי: נראה לי.

יניב כרמי: אם היית גר פה היית מבין את זה, אולי.

יניב כרמי: רק אשאל אותך שאלה, יש פה חושך וזה יישוב, יש פה כל מיני ילדים שבאים לפה לעשות רעש בלילה, לעשות על האש וזה, מתי המשטרה יכולה כן לעזור לנו, מתי אפשר לפנות אליך?

דוד אזולאי: מאיפה הילדים האלה?

יניב כרמי: אני לא יודע, או מבחוץ, או מהחלק העליון, אין לי מושג.

דוד אזולאי: טלפנתם למשטרה בעניין?

יניב כרמי: פנינו גם למשטרה, הם באים עושים סיור והולכים.

יניב כרמי: אנחנו מבקשים גם את האכיפה שלכם לדבר הזה.

אליעזר בן חמו: אכיפה מבחינת דוחות, יש אפשרות ל- - -

דוד אזולאי: רבותיי, שימו לב, אם יש הפרעה כזאת ואתם פניתם למשטרה ולא פעלו, זה סיפור אחר.

דוד אזולאי: המשטרה פעלה או לא פעלה?

יניב כרמי: כמה פעמים שאני פניתי, הם באו, ביקשו מהם שקט והלכו.

יניב כרמי: אחרי שהמשטרה הולכת הם מצפצפים עליהם, סליחה על המילה.

חיים שמואלי: קודם כל לנושא של הפרעות מנוחה, אני לא מכיר את התופעה פה, וגם אם יש מקרה כזה או אחר, אז אנחנו יכולים לבדוק את זה היום, כל הדיווחים למשטרת ישראל מתועדים, אפשר לבדוק אותם אחד לאחד.

חיים שמואלי: בנושא של הפרעות מנוחה אנחנו בתקופה האחרונה, לאו דווקא בהר שמואל אלא בכלל השכונות של צפון ירושלים, מקפידים על הנושא של צוות אכיפה, בנושא של הפרעות מנוחה יתר על המידה, כולל חלוקת דוחות וקנסות בעניין הזה.

חיים שמואלי: במידה שיתקבלו תלונות על אירועים של הפרעות מנוחה, אז כמובן שניידת מגיעה ומטפלת- - -

יניב כרמי: באיזה שעה- - -

חיים שמואלי: במסגרת השעות של הפרעות מנוחה.

דוד אזולאי: לא, הוא שואל- - -

חיים שמואלי: משעה 23:00 כשיש הפרעת מנוחה בלילה זה כבר עד שעות הבוקר, עד 7.

דוד אזולאי: לא, אבל כשיש קבוצה של אנשים שמשתוללת לפני 23:00 בלילה, הם יושבים שם עם מערכת נגינה ו- - -

אליעזר בן חמו: אפשר להיעזר קודם, אפשר ליידע גם את- - - הם לא פעם אחת משגעים אותי גם ב-2:00 בלילה.

חיים שמואלי: כל אירוע של הפרעת מנוחה ניידת תגיע למקום ותבדוק.

חיים שמואלי: אם זה בהתאם לחוק, מאושרים, כמובן שמדברים ומשוחחים.

חיים שמואלי: ואם לא, אם זה בניגוד לחוק, אז כמובן מטפלים בזה בצורה- - -

יניב כרמי: הילדים מגיעים לפה עם טרקטורונים, אני אומר לך באמת, אולי אם תהיה פה ניידת- - -

חיים שמואלי: אתם מעלים פה טענות שאנחנו כמשטרה לא יודעים, אז קשה לנו- - -

שלומית אבינח: תפנו למשטרה.

דוד אזולאי: יניב, תקשיב רגע.

דוד אזולאי: עם כל הכבוד, באמת, אני שומע פה את מפקד התחנה, הוא נענה לפניות שלכם, הוא מוכן לטפל- - -

יניב כרמי: אני לא בא בתלונות אליו.

דוד אזולאי: לא אמרתי שאתה בא בתלונות, אבל יש היענות מצדו, אנא מכם, תפנו.

דוד אזולאי: פנו פעם, פעמיים, שלוש, המשטרה תיכנס לפה, ואם צריך לתגבר את הסיורים של המשטרה, בתיאום עם המועצה, המשטרה יודעת לעשות את זה.

דוד אזולאי: אני אומר לך שהמשטרה יודעת לעשות מה שצריך.

דוד אזולאי: כאשר פונים בתיאום עם המועצה ויודעים שיש בעיה נקודתית, המשטרה יחד עם הרשות המקומית יודעים לטפל בנושאים האלה.

דוד אזולאי: אבל זה שתשב בבית ותעשה את זה פעם אחת, אתה חושב שכל יום הם יבואו?

דוד אזולאי: תשכח מזה.

דוד אזולאי: למשטרה יש מספיק עיסוקים, אבל אלה מקרים שיכלו לטפל ופה בהחלט תערב את הרשות המקומית, הם לא משוחררים מה- - -

אליעזר בן חמו: לא, יש לנו את הסיור שלנו, במידה שיש דברים כאלה, יפנו אליו, למוקד.

דוד אזולאי: תודה.

אבי שמר: אני רוצה להתייחס לסוגיית הבטיחות.

אבי שמר: קודם כל אני ערכתי את הסיור הראשון לפני שנה וחצי כשלא היה פה שום דבר בעצם.

אבי שמר: אני יכול לומר שהיום אני רואה בהחלט שינוי.

אבי שמר: אם אני מדבר על בטיחות מינימלית, בעיקר לילדים, אנחנו נמצאים כרגע לקראת יציאת התלמידים לחופשה, המשמעות היא שהילדים יסתובבו בשכונה.

אבי שמר: מה שאני הייתי מבקש זה לנצל את ההזדמנות לפנות, ישראל כבר לא פה, אבל בעצם לכל הגורמים שמעורבים בפרויקט של התקנת פסי האטה, אני מבקש ממך, אדוני המהנדס, להוביל את הנושא, לרכז אותו ולראות איך אפשר, בהקדם האפשרי, להתקין את פסי ההאטה, יש פה עניין בטיחותי, בעיקר בעיתוי הזה שאנחנו מדברים עליו, לקדם את זה ולאפשר בעצם בטיחות טובה יותר למשתמשי הדרך.

דוד אזולאי: תודה רבה, אדוני, אני מודה לך.

אושר: אני דייר כאן.

אושר: רציתי להעיר, אל"ף, לגבי הניקיון.

אושר: כבר אמרו, אבל עדיין, הגינה מוזנחת, לא ראיתי מעולם גנן אחד פה, אולי אתמול הגיע מישהו כדי לעשות לכם תפאורה יפה, אבל תדעו שזו הצעה- - -

דוד אזולאי: זה לא רע, אנחנו באים ומסדרים, זה בסדר.

אושר: מעניין שזה יום לפני שהגעתם, אבל- - -

דוד אזולאי: בסדר, אז מה?

אושר: הוועדה צריכה לדעת מה קורה בצורה שיטתית, לא בצורה של תפאורה.

אושר: זה חשוב מאוד.

אושר: גנן מעולם לא הגיע, לאחר פניות שנעשו, הן לראש המועצה- - -

דוד אזולאי: אדוני, פניתם?

אושר: פניתי לראש המועצה אישית והוא מטיל אחריות מאחד לשני.

אושר: אני משלם ארנונה לראש המועצה, אני מבקש שמי שייתן לי את השירותים- - -

דוד אזולאי: אתה לא משלם לראש המועצה, אתה משלם למועצה.

אושר: אני משלם ארנונה טבין ותקילין למדינת ישראל, לרשות המקומית, למשרד הפנים, לראשות המועצה.

אושר: ראשות המועצה צריכה לתת לי שירותי ניקיון, הוא לא עושה לי טובה שהוא מפנה את הפחים, הוא לא עושה לי טובה שהוא מנקה ומסדר לי את הגינות.

אושר: זה דבר שלא נעשה וחבל.

אושר: לעניין הפרעות מנוחה, המפקד, כמו שהוא הציג, הוא חדש בתחנה, וזה בסדר, אנשים התקדמו והכול טוב.

אושר: אני רק אומר, הפרעות מנוחה בדרך כלל מגיעות ביולי-אוגוסט, כשהחבר'ה יוצאים לחופשה.

אושר: לא נעשו פניות, כי היה חורף.

אושר: מה שאני מקווה- - -

דוד אזולאי: אמר לך מפקד התחנה שיש מודעות לעונת הקיץ ולאו דווקא באזור ירושלים, בכל הארץ יש רגישות יתרה בתקופה הזאת ואנחנו יודעים שיש יותר סיורים של המשטרה בכל הארץ.

אושר: והערה אחרונה, אני מקווה שלא נעשה את הישיבה עוד עשר שנים, אבל עדיין, כל זמן שלא תצא מפה איזה שהיא הנחיה, פרוטוקול או כל דבר אחר, שיראו לאנשים שקנו פה מגרשים שהמגרשים זה לא לבניו או לבני בניו ולכל הדורות אחריו, מגרשים זה כדי שיבנו, שתוך שלוש שנים יהפכו פה את כל המגרשים ויתחילו לבנות, שתוך חמש שנים נראה פה שכונה קיימת.

דוד אזולאי: אני רוצה להגיד לך שבישיבה הקודמת של הוועדה הזאת הייתה לפני שנה ואני לא ניהלתי את הישיבה הזאת, עדיין לא הייתי יושב ראש הוועדה, מי שניהל אותה זה חבר הכנסת הרב אורי מקלב ואומרת לי פה מנהלת הוועדה שמאז ועד היום השתנו דברים, לשמחתנו- - -

שלומית אבינח: אפשר לשאול את יעקב שרגא ש- - -

דוד אזולאי: אני רוצה להציע לך, באמת, אנחנו בפרשת השבוע שלח ושם בעצם אנחנו יודעים להבחין בין האופטימיסט לבין הפסימיסט.

דוד אזולאי: כששלחו את המרגלים היה להם תפקיד, אבל הם ראו ארץ אוכלת יושביה, כשאנחנו פה מכירים את המדרש שמשמים סייעו בידם שהם יוכלו לעשות את התפקיד שלהם, לבקר.

דוד אזולאי: תלוי כל אחד מה הוא רואה, יש כאלה שרואים את חצי הכוס המלאה, יש כאלה שרואים את חצי הכוס הריקה.

דוד אזולאי: אני בטוח שמלפני שנה ועד היום נעשו דברים, אם לשפוט על פי מה ששמעתי כאן, גם מכונס הנכסים, אני מודה שבאתי לפה לראות מצב שחור לגמרי, אז זה לא ככה, ולשמחתי הרבה הגעתי לפה ואני שומע את המועצה ואני שומע את כונס הנכסים, אני שומע פה את הנציגים השונים, בסך הכול- - - עדיין לא הגעתם למנוחה ולנחלה, בהתחשב בעובדה שהיישוב הוא חדש- - -

אושר: היישוב לא חדש, הוא יותר מעשר שנים, הוא חדש מכיוון שאנשים- - -

דוד אזולאי: אתה רוצה שאני אלמד את ההיסטוריה של היישוב הזה?

אושר: אבל היישוב הוא לא חדש, זה שאנשים קנו פה קרקעות ועדיין לא התחילו לבנות- - -

שלומית אבינח: דיברנו על זה, חבל על הזמן של כולם.

דוד אזולאי: אני מודה, כשאני החלטתי לקיים את הדיון על הר שמואל, לא ידעתי בכלל מה זה.

דוד אזולאי: אחר כך למדתי והזיכרון חזר לעצמו והבנתי איפה אני נמצא היום.

דוד אזולאי: לכן בוא, כולנו מכירים את ההיסטוריה, אני מציע לכם- - -

אושר: את הר חומה בנו לפני כמה שנים ותראה שכונה קיימת.

דוד אזולאי: יחי ההבדל הקטן.

דוד אזולאי: רבותיי, אני רוצה לאפשר לווטרינר, בבקשה, אדוני.

אילן דיין: בוקר טוב לכולם.

אילן דיין: אני מודה לכם שהגעתם לפה, חברי הוועדה המכובדים.

אילן דיין: אני רוצה להתחיל עם מה שציין נציג התושבים, אני חושב שהוא קצת אפילו הקטין את הבעיה וייפה אותה.

אילן דיין: יש פה בעיה מהותית, שאופיינית מאוד ליישובים בסגנון הזה במדינת ישראל, של להקות כלבי בר.

אילן דיין: מדינת ישראל סובלת מבעיה קשה מאוד של להקות כלבי בר שמסתובבות חופשי, הן מגיעות למעשה מהשטחים הפתוחים, מהשטחים הכפריים, גם מהכפרים השכנים ששם מגדלים אותם ללא בקרה.

אילן דיין: הכלבים האלה הם כלבים לא מבויתים, אי אפשר לגשת אליהם, לא ניתן לביית אותם בקלות, הם מגיעים לחפש מקורות מזון ובאמת מטילים את אימתם על התושבים.

אילן דיין: אני מודה ומתוודה שיש פניות רבות בעניין הזה, מכל תחומי גבעת זאב, גם מהר שמואל וגם ממקומות אחרים.

אילן דיין: ההתמודדות הזאת אינה פשוטה בכלל.

אילן דיין: קודם כל בעבר היו נהוגות שיטות קצת יותר אכזריות, כמו הרעלות של כלבים, היום משרד החקלאות לא מאשר את ההרעלות האלה.

אילן דיין: יש עוד דרך להתמודד איתם, תיכף אני אולי אבקש אפילו את עזרת הוועדה, כדי לראות איך אפשר לקדם את העניין הזה, אם ניתן.

אילן דיין: אנחנו במועצה גם כן לא משופעים במשאבים, יש וטרינר אחד שהוא למעשה שליש וטרינר, יש פקח עירוני שעושה עוד משימות רבות, לא רק בהקשר וטרינרי, אלא גם קשור לבנייה, ניקיון, סדר וניקיון, חניה וכו', רשות כזאת צריכה הרבה יותר מזה והמשאבים מוגבלים.

אילן דיין: אנחנו עם הלהקות האלה מתמודדים באמצעות לכידה שלהם, על ידי קבלן, שוב, אני חוזר לנקודת המשאבים, הוא עולה לא מעט כסף ולא תמיד הוא גם אפקטיבי, הוא יכול לבלות פה חצי לילה וללא ללכוד כלום ויכול להיות שיהיה לו מזל והוא ילכוד ובכל קריאה כזאת מדובר בסכום לא מבוטל ואנחנו צריכים להשתמש בו בתבונה.

אילן דיין: אני הייתי פה בסיור שטח ולאחרונה גם החלפנו קבלן שהוא קצת יותר מנוסה, קצת יותר עם קבלות מה שנקרא, הייתי איתו פה בסיור שטח לפני שבועיים, וברגע שנפתור, ויש רצון מצד המועצה, גם מצד הגזבר וגם יוסי שבאמת רוצה לקדם את הפתרון של הבעיה הזאת ולתת מענה לזה, וזה בראש סדר העדיפויות שלה, אנחנו נתקצב את זה כמו שצריך ועם הזמן אתם תראו שיפור.

אילן דיין: זה דורש סבלנות.

אילן דיין: אין פה הוקוס פוקוס, ואם מישהו שהבעיה גם תיעלם, זה לא יקרה, כי זאת המציאות שבה אנחנו חיים, זה יישוב ספר, אבל תהיה תחזוקה שוטפת ונוכל להקטין את זה למינימום.

אילן דיין: יש דבר אחד בהקשר הזה, אולי אם יש פה נציגים מאיכות הסביבה- - -

דוד אזולאי: כן, אני מיד אאפשר להם להתייחס.

אילן דיין: אני לא יודע אם הם מעורים בסוגיה הזאת, בעבר לרשות הטבע והגנים הייתה סמכות להורות לפקחים שלה לירות בכלבים האלה.

אילן דיין: אלה כלבים שאין מה לעשות איתם, אלה כלבים שלמעט גורים שאני כן מעביר לאימוץ בעמותות שונות למען בעלי חיים, הכלבים הבוגרים הם כלבים תוקפניים לחלוטין ועם כל הצער שבדבר, אנחנו אוהבים חיות כמובן ואנחנו באמת בעד רווחת בעלי חיים, בהקשר הזה בריאות הציבור וחיי אדם קודמים ואין מה לעשות עם הכלבים הבוגרים האלה.

אילן דיין: בעבר לרשות הטבע והגנים הייתה סמכות לירות בהם.

אילן דיין: השר להגנת הסביבה לפני למעלה משנה, אולי יותר אפילו, הורה להם להפסיק עם הנוהל הזה, זה יצר מציאות מאוד קשה כי בעבר היה פתרון קל, הם היו באים ויורים ויש לך שקט חודשיים-שלושה, היום זה לא אפשרי.

אילן דיין: אני יודע שהיו מגעים ודיונים כן לאפשר להם לחזור לעשות את זה, זה לא בידיים, לא של הרשות המקומית ולא של משרד החקלאות כל כך.

דוד אזולאי: המשרד להגנת הסביבה.

יואב גואל: נתחיל מנושא העפר.

יואב גואל: גם המהנדס וגם כונס הנכסים תיארו את המצב, אין לנו הרבה מה להוסיף.

דוד אזולאי: זה שאין לך מה להוסיף, אני הבנתי, אבל השאלה אם אתם, כהגנת הסביבה, עושים פיקוח ובודקים את הנושאים האלה ומגישים את הדוחות למועצה המקומית.

יואב גואל: אין לנו סמכויות פיקוח פה.

יואב גואל: סמכויות הפיקוח בנושא של עודפי העפר זה תכנון ובנייה, זה בבנייה פה, זה הוועדה המקומית או המינהל האזרחי של התכנון והבנייה באיו"ש.

קריאה: מה זאת אומרת?

קריאה: אדם שופך פה פסולת, זה לא אחריות שלכם?

יואב גואל: הפסולת פה היא עודפי עפר מבנייה.

יואב גואל: זה צריך להיות מעוגן בהיתר הבנייה, לאן הפסולת הזאת הולכת, ואם היא נשפכת שלא כמו היתר הבנייה, אז הוועדה המקומית- - -

דוד אזולאי: נדמה לי שהמשרד להגנת הסביבה מפקח על פינוי פסולת עפר גם בתוך היישובים, השאלה אם אתם מקבלים תלונה כזאת, מה אתם עושים איתה.

יואב גואל: היינו פה והתחלנו הליך מול המועצה, בגלל שיש פה את העניין עם כונס הנכסים והאחריות המשפטית של מי זה, זה קצת נתקע, לא הייתה לנו אפשרות להמשיך איתו.

דוד אזולאי: אבל הנושא הזה, עם כל הכבוד, אתה לא יכולים להתנער מזה, הוא שייך גם לכם.

ישראל אייכלר: האם אתה מתואם עם קמ"ט איכות הסביבה במינהל האזרחי?

יואב גואל: כן.

דוד אזולאי: אתם לא יכולים להתנער מזה, התושבים יפנו אליכם, אני מכיר את זה בעברי כיושב ראש ועדת הפנים, גם יש חקיקה בנושא הזה ותקנות, אתה לא יכול להגיד שהמשרד להגנת הסביבה- - - זה חלק מהתפקיד שלו, הוא קיבל סמכויות בעניין הזה.

אליעזר בן חמו: הם כותבים להם ואנחנו קיבלנו- - -

דוד אזולאי: יפה.

דוד אזולאי: השאלה מה עושים.

אליעזר בן חמו: אז אנחנו עשינו במשך תקופה ארוכה, פינינו- - -

שלומית אבינח: היו קנסות?

אליעזר בן חמו: ודאי שכן, בעשרות אלפי שקלים.

אליעזר בן חמו: אנחנו פינינו חלק גדול, כל הנושא של לנגה, שאומר שהוא פינה, אז הוא טוען ככה ואנחנו טוענים אחרת, יש לנו ויכוח על זה ונראה מה יקרה עם זה.

דוד אזולאי: אם יש פיקוח, אז ודאי לא הייתם מגיעים לוויכוחים האלה.

אסנת לסק: בעצם כל הנושא של הטיפול בעודפי עפר, זה תפקיד של המועצה, והתפקיד שלנו זה לגרום למועצה לעשות את העבודה שלה ובעקבות הפנייה שלנו המועצה הראתה לנו שניתנו הרבה- - -

דוד אזולאי: מה עם הנושא של בעלי החיים?

יואב גואל: לנושא בעלי החיים, זה לא בדיוק ההתעסקות של שנינו.

יואב גואל: אנחנו באים ממחוז ירושלים מתחום הטיפול בפסולת והתשתיות.

יואב גואל: בגלל שראיתי שזה מופיע פה בנושאים של הדיון, קיבלנו את זה שלשום, הפניתי שאילתה ללשכת השר כי זו החלטה של השר, לא קיבלתי עוד את התשובה.

דוד אזולאי: אז אני מבקש ממך שתמשיך לעקוב אחרי הנושא הזה ותעדכן אותנו ואת המועצה.

יואב גואל: אני אעביר את זה ל- - -

דוד אזולאי: בבקשה, משרד הפנים, נטליה אברבוך.

נטליה אברבוך: אני מייצגת פה את לשכת התכנון ואנחנו גוף עליון בתכנון באזור יהודה ושומרון ובגבעת זאב.

נטליה אברבוך: אנחנו דיברנו על הרבה בעיות, אבל הבעיות הן יחסית קטנות והיום אני רוצה לנצל את הבמה בשביל לדבר על בעיה גלובלית שהיא הרבה יותר חמורה ממה שאנחנו דיברנו היום.

נטליה אברבוך: כמעט בכל מגרש נבנו יחידות דיור משנה, יחידות דיור נוספות.

נטליה אברבוך: התכנון, התב"ע (תכנית בניין עיר) לא נותנת מענה, לא בתשתיות, לא בכבישים, לא בשטחים לצרכים ציבוריים לאותה כמות תושבים שאנחנו נקבל בסוף הבנייה וזו בעיה מאוד כבדה, ולתושבים צריך להעלות בכל פורום אפשרי את הבעיה ויחד עם המועצה ליזום רה תכנון של השכונה, כדי לתת מענה.

נטליה אברבוך: ברור שאנחנו נקבל פה מספר תושבים כפול ממה שמתוכנן מראש.

נטליה אברבוך: כפול במקרה הטוב.

נטליה אברבוך: אז על זה הייתי חייבת לדבר.

דוד אזולאי: תודה רבה, הערה חשובה מאוד וגם התושבים וגם המועצה צריכים לקחת את זה לתשומת לב.

שלמה כהן: זה דבר שמטריד אותנו מאוד, הנושא הזה.

דוד אזולאי: אני רוצה להסב את תשומת לב התושבים, אני מכיר יישובים שלמים שבמשך שנים לא קיבלו היתרי בנייה בגלל הסיבה הזאת, כי לא היו תשתיות שיקלטו את כל תוספת האוכלוסייה החדשה הזאת.

אליעזר בן חמו: זו בדיוק הבעיה שלנו פה.

דוד אזולאי: היה נדמה לי שבחשמונאים זה היה אחד הסיפורים, אני טיפלתי בזה בזמנו ומכיר את הסיפור.

דוד אזולאי: בחשמונאים היה להם את אותו סיפור, במשך שנים הם נתקעו, ולכן ההערה היא הערה חשובה וההערה היא קודם כל למועצה ואחר כך לתושבים שוודאי צריכים לשים לב לזה.

יעקב מרגי: קודם כל אני רוצה להודות לכבודו ולוועדה שבאופן עקבי עוקבים אחרי מה שקורה פה ובאמת אנחנו רואים פה תוצאות.

יעקב מרגי: יש כמה נושאים שצריכים את תשומת לבכם.

יעקב מרגי: יש את הנושא של המדרכות שאדון לנגה רוצה למסור אותן.

יעקב מרגי: לפני שהוא רוצה למסור אותן, יש המון ליקויים שהם בעצם קבורים, שלא רואים אותם, אנחנו נעשה סיור ואנחנו נראה את חלקם באופן מוחשי.

יעקב מרגי: יש קווי ביוב שאמורים להיכנס לכל מגרש וזה בפועל לא בוצע, הוצאה חוות דעת הנדסית בנושא הזה, המועצה קיבלה מכתב בנושא הזה והם לא הגיבו.

יעקב מרגי: אז אני מבקש, כל עוד שהנושא הזה מטופל, לא לקבל את המדרכות.

יעקב מרגי: אם אדון לנגה רוצה ללכת- - -

אליעזר בן חמו: אם הקשבת לתשובה של מהנדס המועצה, זה מה שהוא אמר.

יעקב מרגי: כן, הנושא של הביוב לא עלה.

אליעזר בן חמו: כל מפגע שאמור להיות ולא ייגמר, לא יקבלו את זה.

יעקב מרגי: אוקי, הנושא של הביוב זה דבר חשוב מאוד, כי רק היום מי שרוצה להתחבר לביוב, מומלץ להרים את המדרכה בשביל להתחבר לביוב.

יעקב מרגי: בנושא של הפועלים פה שמסתובבים.

יעקב מרגי: יש פה תופעה שהם מסתובבים באופן חופשי, אנחנו לא רואים פה, לא סיור של הביטחון ולא של מג"ב.

דוד אזולאי: אומר לך נציג המשטרה, יש פה שיטה שבאמת אני לא מכיר אותה, שהם נכנסים ליישוב ומפקידים תעודה, וכשהם יוצאים, כלומר בסוף היום, אם נשארו מספר תעודות זה אומר שנשארו פה מספר אנשים.

יעקב מרגי: נכון, מהבחינה הזאת יש מעקב, אנחנו מדברים על זה שפועלים עוברים בין אתר לאתר או שמסתובבים בשכונה ובאופן עקרוני אסור להם להסתובב.

דוד אזולאי: אדוני, ברגע שיש היתרים, הם נכנסו על פי היתר והם יוצאים על פי אותו היתר וכשהם נמצאים בתוך היישוב, הם מדלגים מבית לבית.

דוד אזולאי: הוא נמצא פה בהיתר, אתה לא יכול להגיד לו- - - הוא נמצא באתר, עובד והוא רוצה לצאת למכולת לערוך קנייה, אתה יכול למנוע את זה ממנו?

דוד אזולאי: נתתי דוגמה, הוא יוצא

יעקב מרגי: לא, בעיקרון לפי ההוראות אסור להם- - -

דוד אזולאי: ואתה יודע כמה חברים שכנים שלך שניצלו את אותו פועל שעבד אצל השכן והביאו אותו לבית השני כדי שיעבוד אצלם?

דוד אזולאי: אתה מכיר את זה?

דוד אזולאי: עזוב, נו, אנחנו מכירים את זה.

אריה פאר: זה דבר אחד.

אריה פאר: דבר שני, יש פה מספר קבלנים שיש להם מספר אתרי בנייה, זה מה שקורה, החשמלאי עבד בבוקר פה, בצהריים הוא עובר לשם.

דוד אזולאי: אלה דברים שאי אפשר לאכוף אותם.

דוד אזולאי: אני אומר לך, הוא הניח את דעתי, ותאמין לי, יש מקומות אחרים שהמצב הרבה יותר חמור, נכנסים ליישוב בלי רישום ואתה לא יודע מי נכנס ומי יצא.

דוד אזולאי: אז פה למזלכם הטוב יש סדר בעניין הזה.

דוד אזולאי: ישראל, לסיום.

ישראל אייכלר: בכדי שלא יגידו בעתיד לא אמרנו להם, אז בעזרת ה' בסוף השנה אגד יוצא, והיישוב הראשון ביהודה ושומרון שעובר מאגד לאגד תעבורה זה גבעת זאב.

ישראל אייכלר: עכשיו בגבעת זאב מבצעים תכנון לקווים, הכיוון הוא תוספת קווים, הכיוון תוספת נסיעות, כך שבנימה אופטימית, לפחות תחבורה ציבורית יותר טובה, אתם תהיו הראשונים ביהודה ושומרון שירוויחו מזה.

אריה פאר: אם יאפשרו לה לעבור.

קריאה: אם לא יתגלחו על הזקן שלנו- - -

אריה פאר: השאלה אם יאפשרו לה לעבור כי חונים משני הצדדים.

ישראל אייכלר: אז זה גם מאתגר, אתה אומר.

דוד אזולאי: אריה, תודה.

דוד אזולאי: רבותיי, אני רוצה לסכם את הדיון הזה.

דוד אזולאי: קודם כל אני רוצה בראש ובראשונה להודות לתושבים על היוזמה הברוכה ואני תמיד מעריך ומעריץ את התושבים האלה כי אני יודע מה זה כשתושב נאבק באמצעים דלים שעומדים לרשותו ועל חשבון הכיס הפרטי שלו הוא מנהל מאבק, ואני חושב שהתושבים ראויים להערכה.

דוד אזולאי: אני מברך ונותן לכם יישר כוח ולכן אני גם מתייחס בצורה ראויה לפניות של תושבים כאלה ואני לא מקל ראש כי אני חושב שכשאזרח פונה צריך להתייחס בהתאם.

דוד אזולאי: את זה עשיתי ואני אמשיך לעשות.

דוד אזולאי: הוועדה תפנה למינהל מקרקעי ישראל, גם המועצה תהיה מכותבת בעניין הזה, שהם יאכפו את החלק שלהם והם יורו לבעלי המגרשים שזכו באותם מגרשים להאיץ את הבנייה ולעמוד בתנאי החוזה שהמינהל העמיד בפניהם.

דוד אזולאי: אני פונה למועצה, ובהזדמנות הזאת אני רוצה לציין, אני מכיר אישית את ראש המועצה, שסגנו פה ימסור לו בוודאי, שהמועצה עושה עבודה יוצאת מן הכלל.

דוד אזולאי: אנחנו שמענו פה דברים שמועצה צריכה לעשות ועושה, ואני אומר תמיד אין הקומץ משביע את הארי, יכול להיות שלא מצליחים לתת את כל מה שרוצים, אבל עצם העובדה שהמועצה משתדלת ועושה ונותנת, אז צריך לקחת גם את זה בחשבון.

דוד אזולאי: בדבר אחד אני חושב שאי אפשר להתפשר, זה הנושא של פיקוח ואכיפת חוקי הבנייה.

דוד אזולאי: אדוני סגן ראש העיר, אני אומר לך, כל זלזול וחוסר אכיפה בסופו של יום זו בכייה לדורות.

דוד אזולאי: שיהיה לנו ברור, אני בטוח שבסופו של יום גם אתה, אדוני, גם אם לא תישאר בתפקידך, אתה תמשיך לגור ביישוב ואתה רוצה איכות חיים ואיכות חיים זה לכולנו וכאשר אדם בונה ולא עומד בתנאי ההיתר, בעניין הזה אין פשרות, כולנו מחויבים לעמוד בחוק ולשמור על החוק, אחרת אנשים ששילמו ממיטב כספם על איכות חיים עלולים לסבול כל החיים.

דוד אזולאי: לכן בנושא הזה אני פונה בראש ובראשונה למועצה לעשות הכול לאכיפת החוק.

דוד אזולאי: שמעתי כאן את נציגי המשרד להגנת הסביבה, אני אבקש מכם לבדוק את הנושא של בעלי החיים, להעביר לנו תשובתכם, גם לרשות המקומית, גם לוועדה, ואנחנו נתייחס לזה בהתאם.

דוד אזולאי: אני מקווה שהם ייתנו לנו את התשובה ואנחנו נטפל בזה.

דוד אזולאי: בהחלט קיבלתי את ההערה של נציגת משרד הפנים, הגב' אברבוך, שהתריעה ואמרה את הדברים וכדאי לקחת את זה לתשומת לב, גם הנושא שנאמר על ידי מר אפריאט, קמ"ט תחבורה, הוא אמר שני דברים, גם אותם צריך לקחת לתשומת לבנו, האחד זה אותם ליקויים בתשתיות שעלולים בסופו של דבר לגרום נזק עתידי למהלך התשתית התחבורתית בעיר, ויחד עם זה הבשורה שנאמרה כאן שתוך חצי שנה אחד מהניסיונות של אגד תעבורה יתחיל ביישוב הזה וצריך להיערך לכך, ואני מאמין שבעניין הזה גם הרשות המקומית- - -

אליעזר בן חמו: שותפה מלאה.

דוד אזולאי: יפה, אני מברך על כך.

דוד אזולאי: דבר אחרון, אני שמח שהוועדה מבקרת פה אחרי שנה ואני מודיע שאנחנו נמשיך ונעקוב אחרי הדברים מקרוב ואני אבקש את התושבים גם לעדכן אותנו ותעשו טובה, תגידו לנו גם דברים טובים שנעשים פה.

דוד אזולאי: אדוני, סגן ראש המועצה, מסור את תודתי לראש המועצה, אני מודה לך, אני מודה לכולם, הישיבה נעולה.

דוד אזולאי: תודה רבה.